open-index/open-wikipedia-markdown huggingface dataset:
รายชื่อผู้ประกาศข่าวและผู้รายงานข่าวช่อง 3 เอชดี

บทความนี้รวบรวม**รายชื่อผู้ประกาศข่าวและผู้รายงานข่าวของ[[ช่อง 3 เอชดี]] ในนาม[[ครอบครัวข่าว 3]]**

## ก
* กมลวรรณ สุนทรธรรม
** ขันข่าวเช้าตรู่ เสาร์–อาทิตย์ — (ข่าวหลัก ส.)
** ข่าวในพระราชสำนัก
* กรกมล ชิตพงศ์
** ข่าวสามสี — (ข่าวหลัก)
* กรรชัย กำเนิดพลอย
** เที่ยงวันทันเหตุการณ์ — (ข่าวหลัก)
** โหนกระแส — (พิธีกรหลัก)
* กิตติ สิงหาปัด
** ข่าว 3 มิติ — (ข่าวหลัก)

## ฉ
* ฉัตรปวีณ์ ตรีชัชวาลวงศ์
** ข่าวสามสี — (Daily C3)

## ช
* ชนนิกานต์ เนตรจุ้ย
** สีสันบันเทิง — (ข่าวหลัก)
* ชลธิชา นวมสุคนธ์
** ข่าวสามสี — (ข่าวหลัก)
* ชาเคอลีน มึ้นช์
** ข่าวสามสี — (ข่าวหลัก)

## ณ
* ณปภา ตันตระกูล
** ผู้หญิงยกกำลังแจ๋ว — (พิธีกรหลัก)
* ณัชชานันท์ เลียงอรุณวงศ์
** อิงลิช ออน ทัวร์ — (พิธีกรหลัก)

## ธ
* ธนภูมิ ท้าวนอก
** ข่าวสามสี — (ข่าวหลัก)
* ธนสร อมาตยกุล
** ข่าวในพระราชสำนัก — (ข่าวหลัก)
* ธนินวัฒน์ พัฒนวีรคุณ
** สถานีรักโลก 360 องศา — (ข่าวหลัก)

## บ
* บัญชา ชุมชัยเวทย์
** Btimes — (ข่าวหลัก)

## ป
* ประวีณมัย บ่ายคล้อย
** เรื่องเล่าหน้าหนึ่ง — (ข่าวหลัก พฤ., ศ.)
** เรื่องเด่นเย็นนี้ เสาร์–อาทิตย์ — (ข่าวหลัก)
* ปรินดา คุ้มธรรมพินิจ
** เรื่องเด่นเย็นนี้ — (ข่าวหลัก)
** เรื่องเล่าเสาร์–อาทิตย์ — (ข่าวหลัก ส.)
* ปวริศา เพ็ญชาติ
** ข่าวสามสี — (ข่าวหลัก)
* ปิยณี เทียมอัมพร
** ขันข่าวเช้าตรู่ เสาร์–อาทิตย์ — (ข่าวหลัก อา.)
** ข่าวในพระราชสำนัก — (ข่าวหลัก)
* ปีติภัทร คูตระกูล
** ข่าวสามสี — (ข่าวหลัก)
* ปุญญ์ปรีดี คุ้มพร้อม รอดสวาสดิ์
** สีสันบันเทิง — (ข่าวหลัก)
* ปุณยวีร์ สุขกุลวรเศรษฐ์
** หัวหน้าผู้ประกาศข่าว
** ผู้หญิงยกกำลังแจ๋ว — (พิธีกรหลัก)

## พ
* พิชญทัฬห์ จันทร์พุฒ
** เรื่องเล่าเช้านี้ — (ข่าวหลัก)
* พิศณุ นิลกลัด
** ข่าวนอกลู่ — (ข่าวหลัก)
** สปอร์ตกูรู — (พิธีกรหลัก)

## ภ
* ภาษิต อภิญญาวาท
** เรื่องเด่นเย็นนี้ — (ข่าวหลัก)

## ม
* มาวิน ทวีผล
** ข่าวสามสี — (ข่าวหลัก)
* เมจกา สุพิชญางกูร
** เรื่องเล่าหน้าหนึ่ง — (ข่าวหลัก จ.–พฤ.)
** เรื่องเด่นเย็นนี้ เสาร์–อาทิตย์ — (ข่าวหลัก)

## ร
* รณรงค์ แก้วเพ็ชร์
** โหนกระแสแต่เช้า — (พิธีกรหลัก)

## ว
* วรชาติ ธรรมวิจินต์
** สปอร์ตกูรู — (พิธีกรหลัก)
* วีรศักดิ์ นิลกลัด
** สปอร์ตกูรู — (พิธีกรหลัก)
* วีรินทร์ทิรา นาทองบ่อจรัส
** วีริน อินสไปร์ส (พิธีกรหลัก)

## ศ
* ศมจรรย์ จรุงวัฒน์
** ขันข่าวเช้าตรู่ — (ข่าวหลัก)

## ส
* สรยุทธ สุทัศนะจินดา
** เรื่องเล่าเช้านี้ — (ข่าวหลัก)
** กรรมกรข่าวคุยนอกจอ — (ข่าวหลัก)
** เรื่องเล่าเสาร์–อาทิตย์ — (ข่าวหลัก)

* สุชาดา นิ่มนวล
** กรรมกรข่าวคุยนอกจอ — (ข่าวหลัก)
** 3 ตามติดข่าว — (ข่าวหลัก)
** คุยข่าว 3 — (รายการทางออนไลน์)

* สุภาพร วงษ์ถ้วยทอง
** ผู้หญิงยกกำลังแจ๋ว — (พิธีกรหลัก)

## อ
* อติรุจ กิตติพัฒนะ
** เรื่องเล่าหน้าหนึ่ง — (ข่าวหลัก จ.–พ., ศ.)
** ขันข่าวเช้าตรู่ เสาร์–อาทิตย์ — (ข่าวหลัก)
** เรื่องเด่นเย็นนี้ เสาร์–อาทิตย์ — (ข่าวหลัก)
** ข่าวนอกลู่ เสาร์–อาทิตย์ — (ข่าวหลัก)
** ข่าวในพระราชสำนัก — (ข่าวหลัก)
** 168 ชั่วโมง — (พิธีกรหลัก)
* อริสรา กำธรเจริญ
** เที่ยงวันทันเหตุการณ์ — (ข่าวหลัก)
** โหนกระแสแต่เช้า — (พิธีกรหลัก)
** เรื่องเล่าเสาร์–อาทิตย์ — (ข่าวหลัก อา.)
* เอกราช เก่งทุกทาง
** เรื่องเล่าเช้านี้ — (ข่าวกีฬา)

*
ปักหลั่น

**ปักหลั่น** เป็นชื่อของยักษ์ตนหนึ่งในตัวละครในเรื่องรามเกียรติ์ มีหน้าที่เฝ้าสระโบกขรณีชื่อ "พันตา" ตั้งอยู่ระหว่างทางที่ทัพพระรามจะเคลื่อนทัพไปกรุงลงกา  ปักหลั่นคอยดักสัตว์กินเป็นอาหาร เมื่อพบกับ หนุมาน องคต และชมพูพาน ที่มานอนหลับริมสระ จึงคิดจะกินลิงทั้งสาม แต่ต่อสู้กันปักหลั่นก็แพ้ และบอกที่มาว่าของตนเดิมว่าเป็น เทวดาแต่ลักลอบเป็นชู้กับนางเกสรมาลา จึงถูกสาปมาเป็นยักษ์เฝ้าสระ แต่ถ้าได้พบกับทหารขององค์พระนารายณ์เข้าลูบกายก็จะพ้นคำสาป องคตจึงเข้าลูบหลังทำให้ พ้นคำสาปกลับไปเป็นเทวดา

ปักหลั่น อยู่ในสำนวนไทยที่ใช้เปรียบเทียบคนตัวใหญ่ว่า *ใหญ่โตราวกับยักษ์ปักหลั่น*

## อ้างอิง

* อัศศิริ ธรรมโชติ,ว่าตามเพลง,สยามรัฐ สัปดาห์วิจารณ์  ปีที่ 56 ฉบับที่ 5 24-30 ตุลาคม พ.ศ. 2551 หน้า 90

หมวดหมู่:ตัวละครในรามเกียรติ์
ท่าอากาศยานนางาซากิ

thumb|220px|Terminal building
**ท่าอากาศยานนางาซากิ** () เป็นท่าอากาศยานที่ตั้งอยู่บนเกาะซึ่งเป็นส่วนหนึ่งของเมืองโอมูระ จังหวัดนางาซากิ ประเทศญี่ปุ่น จัดอยู่ในท่าอากาศยานระดับที่สองในญี่ปุ่น

ท่าอากาศยานมีลักษณะคล้ายกับท่าอากาศยานอื่น ๆ ที่ตั้งอยู่บนเกาะเช่น ท่าอากาศยานนานาชาติคันไซ ท่าอากาศยานโคเบะ ท่าอากาศยานนิวคิตะกีวชู และท่าอากาศยานนานาชาติชูบุเซ็นแทรร์ 

## สายการบินและจุดหมายปลายทาง
### ภายในประเทศ
* ออลนิปปอนแอร์เวย์ (นาโงยะ-เซ็นแทรร์, นาฮะ, โอซากะ-อิตามิ, โตเกียว-ฮาเนดะ)
* เจแปนแอร์ไลน์ (นาโงยะ-โคมากิ, โอซากะ-อิตามิ, โตเกียว-ฮาเนดะ)
* โอเรียนทัลแอร์บริดจ์ (ฟูกูเอะ, อิกิ, คาโงชิมะ, มิยาซากิ, สึชิมะ)
* สกายเน็ตเอเชียแอร์เวย์ (โตเกียว-ฮาเนดะ)

### ระหว่างประเทศ
* ไชนาอีสเทิร์นแอร์ไลน์ (เซี่ยงไฮ้-ผู่ตง)

## ดูเพิ่ม
* รายชื่อท่าอากาศยานในประเทศญี่ปุ่น

## อ้างอิง

## แหล่งข้อมูลอื่น
* ท่าอากาศยานนางาซากิ
* แนะนำท่าอากาศยานนางาซากิ โดย เจแปนแอร์ไลน์

น
หมวดหมู่:นางาซากิ
หมวดหมู่:สิ่งก่อสร้างในจังหวัดนางาซากิ
รำไพศรีสอางค์ สนิทวงศ์

**รำไพศรีสอางค์ สนิทวงศ์** (เดิม: หม่อมเจ้ารำไพศรีสอางค์ รพีพัฒน์; 17 กันยายน พ.ศ. 2462 - 4 เมษายน พ.ศ. 2543) เป็นพระธิดาองค์เล็กในพระเจ้าบรมวงศ์เธอ กรมหลวงราชบุรีดิเรกฤทธิ์ กับหม่อมราชวงศ์สอางค์ ปราโมช 

รำไพศรีสอางค์มีพระพี่น้องต่างมารดา 12 องค์ ได้แก่หม่อมเจ้าพิมพ์รำไพ รพีพัฒน์, หม่อมเจ้าไขแสงรพี รพีพัฒน์, หม่อมเจ้าสุรีย์ประภา รพีพัฒน์, หม่อมเจ้าวิมวาทิตย์ รพีพัฒน์, หม่อมเจ้าชวลิตโอภาศ รพีพัฒน์, หม่อมเจ้าอากาศดำเกิง รพีพัฒน์, หม่อมเจ้าเพลิงนภดล รพีพัฒน์, หม่อมเจ้าถกลไกรวัล รพีพัฒน์, หม่อมเจ้ารวิพรรณไพโรจน์ รพีพัฒน์, หม่อมเจ้าดวงทิพย์โชติแจ้งหล้า อาภากร และหม่อมเจ้าทิตยาทรงกลด จักรพันธุ์

หม่อมเจ้ารำไพศรีสอางค์ทรงกราบบังคมทูลลาออกจากฐานันดรศักดิ์เพื่อสมรสกับหม่อมหลวงซ้ง สนิทวงศ์ บุตรของหม่อมราชวงศ์สุวพรรณ สนิทวงศ์ มีบุตร-ธิดาหกคน ได้แก่ 
* สอางศรี สังฆสุวรรณ สมรสกับจิรายนต์ สังฆสุวรรณ
* อรินทร์ สนิทวงศ์ ณ อยุธยา สมรสกับเวณิก สนิทวงศ์ ณ อยุธยา (สกุลเดิม จงเจริญ) และสุณีย์ สนิทวงศ์ ณ อยุธยา (สกุลเดิม ลีรเศรษฐการ)
* แซม สนิทวงศ์ ณ อยุธยา สมรสกับพอใจ สนิทวงศ์ ณ อยุธยา (สกุลเดิม ตัณสถิตย์)

รำไพศรีสอางค์ สนิทวงศ์สิ้นชีพิตักษัยเมื่อวันที่ 4 เมษายน พ.ศ. 2543 สิริชันษา 80 ปี

## อ้างอิง

หมวดหมู่:หม่อมเจ้าที่ทรงลาออกจากฐานันดรศักดิ์
หมวดหมู่:ราชสกุลรพีพัฒน์
หมวดหมู่:ราชสกุลสนิทวงศ์
หมวดหมู่:ราชสกุลปราโมช
ท้าววนิดาพิจาริณี (เจ้าจอมมารดาสุ่น ในรัชกาลที่ 4)

**ท้าววนิดาพิจาริณี**  หรือ **เจ้าจอมมารดาสุ่น** มีนามเดิมว่า **ยี่สุ่น** (*ไม่ทราบ* — 3 กันยายน พ.ศ. 2443) เป็นนางละครและพระสนมในพระบาทสมเด็จพระจอมเกล้าเจ้าอยู่หัว ประสูติการพระราชธิดาหนึ่งพระองค์คือพระเจ้าบรมวงศ์เธอ พระองค์เจ้าประพาฬรัศมี

## ประวัติ
ท้าววนิดาพิจาริณี เกิดในครอบครัวอำมาตย์สืบสันดานมาแต่พระยาธรรมปุโรหิต (แก้ว) เมื่อแผ่นดินพระบาทสมเด็จพระพุทธยอดฟ้าจุฬาโลก เป็นธิดาของพระยาสุรินทรราชเสนี (จั่น สุกุมลจันทร์) บ้างเขียนว่า "จัน" กับคุณหญิงกลิ่น สุรินทรราชเสนี (บางแห่งว่าเกิดกับมารดาชื่อ สุ่น)  มีน้องสาวร่วมบิดามารดาอีกสองคนเข้ารับราชการเป็นพระสนมในพระบาทสมเด็จพระจุลจอมเกล้าเจ้าอยู่หัวคือ เจ้าจอมมารดาสุด และเจ้าจอมมารดาสาย 

เจ้าจอมมารดาสุ่นได้ถวายตัวเป็นพระสนมในพระบาทสมเด็จพระจอมเกล้าเจ้าอยู่หัว สนองพระเดชพระคุณด้วยมีประสูติการพระราชธิดาเพียงพระองค์เดียวคือ พระเจ้าบรมวงศ์เธอ พระองค์เจ้าประพาฬรัศมี (11 พฤษภาคม พ.ศ. 2408 —20 กรกฎาคม พ.ศ. 2446)

หลังพระบาทสมเด็จพระจอมเกล้าเจ้าอยู่หัวเสด็จสวรรคตไปแล้ว เจ้าจอมมารดาสุ่นยังได้รับพระมหากรุณาธิคุณจากพระบาทสมเด็จพระจุลจอมเกล้าเจ้าอยู่หัว ด้วยทรงพระกรุณาแต่งตั้งให้เป็น **ท้าววนิดาพิจาริณี** ศักดินา 800 เมื่อปี พ.ศ. 2429

ท้าววนิดาพิจาริณี ป่วยเป็นวัณโรคถึงแก่อนิจกรรมเมื่อวันที่ 3 กันยายน พ.ศ. 2443 ได้รับพระราชทานโกศแปดเหลี่ยม

## เครื่องราชอิสริยาภรณ์
* 80px เครื่องราชอิสริยาภรณ์จุลจอมเกล้า ชั้นทุติยจุลจอมเกล้า

## อ้างอิง
;เชิงอรรถ

;บรรณานุกรม

* 
* กัลยา เกื้อตระกูล. *พระอัครมเหสี พระบรมราชินี พระชายานารี เจ้าจอมมารดา และเจ้าจอม ในรัชกาลที่ ๑-๗* กรุงเทพฯ : ยิปซี. 2552
* ส.พลายน้อย. *พระบรมราชินีและเจ้าจอมมารดาแห่งราชสำนักสยาม*. พิมพ์ครั้งที่ 5. กรุงเทพฯ : ฐานบุ๊คส์, 2554,

หมวดหมู่:พระภรรยาในรัชกาลที่ 4
หมวดหมู่:เจ้าจอมมารดา
สุ่น
หมวดหมู่:เสียชีวิตจากวัณโรค
เมลบ็อกซ์นัมเบอร์ไฟฟ์

**เมลบ็อกซ์นัมเบอร์ไฟฟ์** () เป็นผลงานการ์ตูนไทยลำดับที่ 5 ของ "ธราดล ดิษฐไยวงศ์" หรือที่รู้จักในนาม "Imome" ซึ่งถูกตีพิมพ์ในนิตยสารรายปักษ์ "Peach" ในเครือบงกช โดยมีความยาวต่อตอนเพียง 6 หน้า และยังได้รับการลงตีพิมพ์ต่อเนื่องอยู่ในขณะนี้ ปัจจุบันมีออกเป็นฉบับรวมเล่มแล้ว 2 เล่ม (ยังไม่จบ)

## เนื้อเรื่อง
"เมล์" เด็กชายอายุ 11 ปี ผู้มีนิสัยร่าเริง ได้จากหมู่บ้านอันแสนสงบมาสู่กรุงเทพเมืองหลวงที่แสนวุ่นวาย เพราะสอบชิงทุนเข้าโรงเรียนชื่อดัง Wallaya Academy ได้ แต่เมื่อเข้าชั้นเรียนกลับต้องมานั่งข้าง "บลอค" เด็กเกเกรที่ไม่มีใครอยากยุ่งด้วย และที่แย่ไปกว่านั้น เมล์พบว่าเขาต้องมาใช้ชีวิตอยู่ในบ้านหลังเดียวกันกับบลอคอีกต่างหาก

## ตัวละคร
;เมล์
:เด็กชายผู้ซึ่งเป็นตัวเอกของเรื่อง เขาเป็นเด็กอายุ 11 ปี ที่มองโลกในแง่ดีและมีนิสัยร่าเริง จนกระทั่งเมื่อเข้ามาอาศัยอยู่ในเมืองจึงพบว่าในชีวิตนี้ยังมีอะไรที่ต้องเรียนรู้เพิ่มเติมอีกมากมาย

;บลอค
:ตัวละครเอกอีกตัวของเรื่อง เขาเป็นเพื่อนร่วมชั้นที่ทุกนในโรงเรียนกลัว เนื่องจากมีข่าวลือที่ไม่ดีเกี่ยวกับตัวเขามากมาย และเป็นเจ้าของบ้านที่เมล์จะต้องไปพักอาศัยอยู่ด้วย เขาเป็นคนเย็นชา ชอบพูดจาเสียดสีและมักจะมองโลกในแง่ร้ายอยู่เสมอ ในอดีตเหมือนเคยมีปมอะไรบางอย่างที่ทำให้กลายเป็นคนเก็บตัวเช่นนี้

;แฮมมี่
:สัตว์เลี้ยงแสนรักของเมล์ ซึ่งมีนิสัยร่าเริงและเข้ากับคนได้ง่ายเช่นเดียวกับเจ้าของ เข้าเมืองมากับเมล์ด้วยการซ่อนตัวอยู่ในกระเป๋าเดินทางโดยที่เมล์ไม่รู้ตัว 

;วินแอมป์
:หัวหน้าห้องประจำชั้นเรียนของเมล์และบลอค และได้กลายเป็นเพื่อนคนแรกของเมล์ในเมืองกรุงอีกด้วย เธอเป็นคนมีนิสัยขี้กลัว ชอบวิตกจริตกับสายตาของคนรอบข้าง แต่จะกลายเป็นคนละคนเมื่อได้ทานของที่มีแอลกอฮอล์เข้าไป

;ครูเมย์
:ครูประจำชั้นของเมล์และบลอค เป็นผู้หญิงที่มีจิตใจดี มีจิตวิญญาณของความเป็นครูสูงและเข้ากับเด็กได้ง่าย คอยช่วยแก้ไขสถานการณ์ร้ายๆของเมล์ได้ตลอด และดูเหมือนว่าบลอคจะมีความรู้สึกที่ลึกซึ้งกับเธออยู่ด้วย เธอเป็นตัวละครที่มีความเกี่ยวโยงมาจากการ์ตูนเรื่องก่อนของผู้เขียน Imome ที่ชื่อ 3J.Show!

;อ.สิงหา
:ครูใหญ่ประจำโรงเรียน Wallaya Academy เขาเป็นคนนิสัยปากร้ายแต่ใจดี และมักจะต้องปวดหัวในการรับใช้ ผอ.เอพริวอยู่เสมอ 

;ผอ.เอพริว
:ผู้อำนวยการประจำโรงเรียน Wallaya Academy มีนิสัยชอบเอาแต่ใจตัวเอง และมักทำอะไรแบบไม่แคร์ใครเสมอ รวมไปถึงการรับเด็กประถมอย่างเมล์มาเรียนในชั้นมัธยมนี้ด้วยเช่นกัน เธอกับบลอคมีความสัมพันธ์แบบย่า-หลาน และทั้งคู่ดูเหมือนเคยมีความบาดหมางบางอย่างอยู่

;ครูกันย์
:ครูโรงเรียนประถมในหมู่บ้านที่เมล์จากมา มีนิสัยชอบแกล้งเด็กและดูพึ่งพาไม่ค่อยได้เท่าไหร่ แต่จริงๆแล้วเป็นครูที่ดีและคอยเอาใจใส่เด็กอยู่เสมอ

## อ้างอิง

## แหล่งข้อมูลอื่น
* blog ของ Imome 
* แนะนำการ์ตูนเมลบ็อกซ์นัมเบอร์ไฟฟ์ 

หมวดหมู่:การ์ตูนไทย
หมวดหมู่:หนังสือการ์ตูนไทย
เซลีนดียงช็องต์นอแอล

***เซลีนดียงช็องต์นอแอล*** (, "เซลีน ดิออน ร้องเพลงคริสต์มาส") เป็นอัลบั้มเพลงคริสต์มาสภาษาฝรั่งเศส ของเซลีน ดิออนนักร้องสาวชาวแคนาดา ออกจำหน่ายในรัฐเกแบ็ก ประเทศแคนาดา เมื่อวันที่ 30 พฤศจิกายน พ.ศ. 2524 นับเป็นอัลบั้มที่ 2 ของเธอ และเป็นอัลบั้มเพลงคริสต์มาสอัลบั้มแรก

## ข้อมูลอัลบั้ม
อัลบั้มนี้ออกจำหน่ายต่อจากอัลบั้ม *[[ลาวัวดูว์บงดีเยอ]]* 3 สัปดาห์ ซึ่งบรรจุเพลงคริสต์มาสไว้ แม้ว่าอัลบั้มนี้ไม่มีซิงเกิลออกจำหน่ายหรือเผยแพร่เพื่อประชาสัมพันธ์อัลบั้มนี้ แต่อัลบั้มนี้ และ *ลาวัวดูว์บงดีเยอ* ก็สามารถทำยอดขายรวมกว่า 30,000 ชุดในปี พ.ศ. 2524 และยอดขายเพิ่มขึ้นเป็น 125,000 ชุด ในปีต่อมา

เพลง "Glory Alleluia," "Promenade en traîneau" และ "Joyeux Noël" ยังได้รับการบบรจุลงในอัลบั้ม *[[ช็องเซกงต์เดอนอแอล]]* ซึ่งเป็นอัลบั้มเพลงคริสต์มาสอัลบั้มที่ 2 ของเธอ 

ในปี พ.ศ. 2536 เซลีนได้บันทึกเสียงเพลง "Joyeux Noël" ในภาษาอังกฤษที่มีชื่อว่า "เดอะคริสต์มาสซอง" ซึ่งได้รับการบรรจุลงในอัลบั้ม *[[ดีสอาร์สเปเชียลไทมส์]]* อัลบั้มเพลงคริสต์มาสของเธอซึ่งออกจำหน่ายในปี พ.ศ. 2541 นอกจากนี้เธอยังบันทึกเสียงเพลง "Petit Papa Noël" ใหม่พร้อมกับ Alvin and the Chipmunks ในปี พ.ศ. 2537 ซึ่งออกจำหน่ายในอัลบั้ม *A Very Merry Chipmunk*

## รายชื่อเพลง
# "Glory Alleluia" (A. DiFusco, André Pascal) – 3:38
# "Le p'tit renne au nez rouge" (Johnny Marks) – 2:44
# "Petit Papa Noël" (Raymond Vincy, Henri Martinet, John Boylan) – 3:46
# "Sainte nuit" (A. Adams, J. Dwight, Josef Mohr) – 2:57
# "Les enfants oubliés" (Louis Amade, Gilbert Bécaud) – 3:00
# "Noël blanc" (Irving Berlin, Francis Blanche) – 2:49
# "Père Noël arrive ce soir" (Haven Gillespie, Fred Coates) – 2:00
# "J'ai vu maman embrasser le Père Noël" (C. Koger, L. Gasté, T. Connor) – 2:40
# "Promenade en traîneau" (Leroy Anderson, Mitchell Parish) – 2:56
# "Joyeux Noël" (Mel Tormé, Robert Wells)  – 2:36

## ประวัติการจำหน่าย

## อ้างอิง

หมวดหมู่:อัลบั้มเพลงของเซลีน ดิออน
หมวดหมู่:อัลบั้มเพลงในปี พ.ศ. 2524
หมวดหมู่:อัลบั้มเพลงคริสต์มาส
หมวดหมู่:อัลบั้มเพลงภาษาฝรั่งเศส
หมวดหมู่:อัลบั้มเพลงแนวป็อป
โรเบิร์ต ก็อดเดิร์ด

**โรเบิร์ต ฮัทชิงส์ ก็อดเดิร์ด** (; 5 ตุลาคม ค.ศ. 1882 - 10 สิงหาคม ค.ศ. 1945) เป็นอาจารย์และนักวิทยาศาสตร์ชาวอเมริกันที่ริเริ่มการค้นคว้าจรวดที่ใช้เชื้อเพลิงเหลวในการควบคุม เขายิงจรวดลำแรกของโลกที่ใช้เชื้อเพลิงเหลวเมื่อวันที่ 16 มีนาคม ค.ศ. 1926 จากนั้นระหว่างปี ค.ศ. 1930-1935 เขาทดสอบยิงจรวดหลายลำที่ทำความเร็วได้สูงสุดถึง 885 กิโลเมตร/ชั่วโมง (550 ไมล์ต่อชั่วโมง) งานของเขานับเป็นการปฏิวัติในวงการสำรวจอวกาศ แต่ทฤษฎีของเขามักถูกเยาะเย้ยถากถางและได้รับการสนับสนุนค่อนข้างน้อย ต่อมาในภายหลังเขาจึงได้รับยกย่องให้เป็นหนึ่งในสามของบิดาแห่งวิทยาการจรวด

## เกียรติประวัติ
thumb|left|ป้ายบรอนซ์ที่เมืองออเบิร์น แมสซาชูเสตต์ ณ ตำแหน่งที่ก็อดเดิร์ดทดสอบยิงจรวดครั้งแรกเมื่อ 16 มีนาคม 1926
ก็อดเดิร์ดได้รับสิทธิบัตรจากผลงานของเขารวมทั้งสิ้น 214 รายการ ในจำนวนนี้ 83 รายการได้รับในระหว่างที่เขายังมีชีวิตอยู่ ศูนย์การบินอวกาศก็อดเดิร์ดซึ่งตั้งขึ้นเมื่อปี ค.ศ. 1959 ได้ตั้งชื่อเพื่อเป็นเกียรติแก่เขา รวมถึงแอ่งก็อดเดิร์ดบนดวงจันทร์

ที่บ้านเกิดของเขาคือเมืองวอร์เชสเตอร์ ได้ตั้งโรงเรียนประถมศึกษาชื่อ โรงเรียนวิทยาศาสตร์และเทคโนโลยีก็อดเดิร์ด ขึ้นในปี ค.ศ. 1992

ห้องสมุดโรเบิร์ต เอช. ก็อดเดิร์ด ที่มหาวิทยาลัยคลาร์ก ตั้งชื่อเพื่อเป็นเกียรติแก่เขา ภายในมีการจัดแสดงนิทรรศการและของสะสมของก็อดเดิร์ด ด้านนอกห้องสมุดมีสิ่งก่อสร้างแสดงถึงทิศทางการบินของจรวดเชื้อเพลิงเหลวลำแรกของก็อดเดิร์ด

ภาควิชาวิศวกรรมเคมีที่สถาบันโพลีเทคนิควอร์เชสเตอร์ ตั้งอยู่ที่อาคารก็อดเดิร์ดฮอลล์ ซึ่งตั้งชื่อเพื่อเป็นเกียรติแก่เขา

ปี ค.ศ. 1967 โรงเรียนมัธยมศึกษา โรเบิร์ต เอช. ก็อดเดิร์ด ตั้งขึ้นที่เมืองรอสเวลล์ สัญลักษณ์ประจำโรงเรียนคือ "จรวด" นอกจากนี้ยังมีโรงเรียนประถมศึกษาตอนปลาย โรเบิร์ต เอช. ก็อดเดิร์ด ที่เมืองเกลนโดรา แคลิฟอร์เนีย เมืองลิทเติลตัน โคโลราโด และเมืองปรินซ์จอร์จเคาน์ตี้ แมรีแลนด์

สำหรับพื้นที่ที่ก็อดเดิร์ดทดสอบการยิงจรวดเชื้อเพลิงเหลวเป็นครั้งแรก ปัจจุบันเป็นสนามกอล์ฟ Pakachoag ที่เมืองออเบิร์น แมสซาชูเสตต์ ได้ติดตั้งรูปปั้นพร้อมป้ายอนุสรณ์ของก็อดเดิร์ดเป็นที่ระลึก

## ดูเพิ่ม
* คอนสแตนติน ไซคอฟสกี
* แฮร์มัน โอแบร์ธ

## อ้างอิง

## แหล่งข้อมูลอื่น

* ประวัติของโรเบิร์ต ก็อดเดิร์ด ในนิตยสารไทมส์ 
* พิพิธภัณฑ์รอสเวลล์ ปีกพิพิธภัณฑ์โรเบิร์ต ก็อดเดิร์ด
* โรเบิร์ต ก็อดเดิร์ด: ผู้บุกเบิกวิทยาการจรวดในสหรัฐอเมริกา  ข้อมูลจากองค์การนาซา
* บทความออนไลน์ "ก็อดเดิร์ด"  จากพิพิธภัณฑ์สมิธซันเนียน
* "โรเบิร์ต ก็อดเดิร์ด"  100 บุคคลสำคัญแห่งศตวรรษ โดยนิตยสารไทมส์

หมวดหมู่:นักฟิสิกส์ชาวอเมริกัน
หมวดหมู่:นักวิทยาศาสตร์ชาวอเมริกัน
หมวดหมู่:การสำรวจอวกาศ
หมวดหมู่:บุคคลจากรัฐแมสซาชูเซตส์
แคลนนาด (ภาพยนตร์)

***แคลนนาด*** () เป็นภาพยนตร์ที่ดัดแปลงมาจากเกมคอมพิวเตอร์ *[[แคลนนาด (เกม)|แคลนนาด]]* ของคีย์ ซึ่งโตเอแอนิเมชันได้ประกาศว่าจะสร้างภาพยนตร์เรื่องนี้เมื่อวันที่ 23 มีนาคม พ.ศ. 2549 ในงานโตเกียวอะนิเมะแฟร์ ภาพยนตร์ได้ออกฉายในประเทศญี่ปุ่นเมื่อวันที่ 15 กันยายน พ.ศ. 2550 กำกับการสร้างโดยโทซามุ เดซากิ ซึ่งเป็นผู้กำกับการสร้าง *[[แอร์ เดอะมูฟวี่]]* ด้วย เนื้อหาของภาพยนตร์เป็นการนำเนื้อเรื่องในเกมภาคสคูลไลฟ์มาเล่าใหม่ในอีกรูปแบบหนึ่ง โดยมีเรื่องราวของฟุรุคาว่า นางิสะ เป็นเนื้อหาหลัก ภาพยนตร์ *แคลนนาด* ได้มีการวางจำหน่ายในรูปของดีวีดี 3 ชุด ได้แก่ ชุดสะสม (the Collector's Edition) ชุดพิเศษ (Special Edition) และชุดธรรมดา (Regular Edition) เมื่อวันที่ 7 มีนาคม พ.ศ. 2551

## อ้างอิง

## แหล่งข้อมูลอื่น
* ''Clannad'' เว็บไซต์ทางการของภาพยนตร์ ''แคลนนาด'' 
* เว็บไซต์ทางการของภาพยนตร์ ''แคลนนาด'' โดยโตเอแอนิเมชัน 

หมวดหมู่:แคลนนาด (วิชวลโนเวล)
หมวดหมู่:ภาพยนตร์โดยโทเอแอนิเมชัน
หมวดหมู่:ภาพยนตร์อนิเมะที่สร้างจากวิดีโอเกม
หมวดหมู่:ภาพยนตร์ที่ออกฉายในปี พ.ศ. 2550
ม่านฟ้า ลูกทรายกองดิน

**ม่านฟ้า ลูกทรายกองดิน** หรือ **ม่านฟ้า แกแล็คซี่** หรือ **ม่านฟ้า กระทิงแดงยิม** มีชื่อจริงว่า ธีรวัฒน์ ยูฮันเงาะ (ชื่อเล่น: เราะห์มาน) เกิดเมื่อ26 มีนาคม พ.ศ. 2531 ที่เขตคลองสามวา กรุงเทพมหานคร  เป็นบุตรชายคนที่ 3 ของนายนพฤทธิ์และนางสมสมร ยูฮันเงาะ ในครอบครัวชาวไทยมุสลิมที่มีพี่น้องทั้งหมด 16 คน ล้วนแต่เป็นนักมวยทั้งสิ้น  
## ประวัติ
ก่อนชกมวยสากลอาชีพเคยเป็นนักฟุตบอลติดทีมชาติเยาวชนมาก่อน ได้ไปแข่งที่หลายประเทศ เช่น ประเทศในกลุ่มสแกนดิเนเวีย และได้แชมป์มาหลายรายการ โดยเริ่มเล่นฟุตบอลมาตั้งแต่อายุ 7 ขวบ จากนั้นได้หันมาชกมวยไทยเมื่ออายุได้ 17 ปี  ใช้ชื่อว่า *ม่านฟ้า ลูกทรายกองดิน* มีสถิติการชกทั้งหมด 40 ครั้ง แพ้ 4 เสมอ 1 ชนะ 35 เกียรติประวัติในการชกมวย ได้แชมป์ชมรมมวยไทยสยามภาคกลางในรุ่น 130 ปอนด์ (จูเนียร์ไลท์เวท) ได้ถ้วยรางวัลดุเดือด คู่เอกจังหวัดนครนายก เคยได้ไปชิงแชมป์ PABA ที่ประเทศเกาหลีใต้ และได้รับรางวัลนักมวยสากลดุเดือดเวทีราชดำเนิน พ.ศ. 2550 ประจำเดือนกรกฎาคม

ม่านฟ้าได้ครองแชมป์ PABA ในรุ่นซูเปอร์ไลท์เวทเมื่อ พ.ศ. 2552 ป้องกันตำแหน่งได้ 7 ครั้ง ก่อนจะเสียตำแหน่งไปใน พ.ศ. 2553 ม่านฟ้าขึ้นชกมวยสากลหลังจากเสียแชมป์อีกเพียงครั้งเดียวใน พ.ศ. 2554 จากนั้น หยุดชกไปถึง 6 ปี และกลับมาชกอีกใน พ.ศ. 2560 และศึกษาอยู่ที่การศึกษานอกโรงเรียนจากวิทยาลัยทองสุข โดยจบระดับมัธยมต้นจากโรงเรียนสาธิตมหาวิทยาลัยรามคำแหง

## เกียรติประวัติ
* แชมป์ประเทศไทยรุ่นเวลเตอร์เวท
** ชิง 5 กรกฎาคม 2550 ชนะน็อค ยก 7 พงษ์เพชร เมืองสุรินทร์  
** ถูกปลด
* แชมป์ PABA รุ่นซูเปอร์ไลท์เวท (2552-2553)
** ชิง 23 มีนาคม 2552 ชนะน็อค ยก 2 มอนเต้ คาร์ลอส () ที่ ห้างสรรพสินค้าเทสโก้โลตัส ลพบุรี ต.ท่าศาลา อ.เมืองลพบุรี จ.ลพบุรี
** ป้องกันแชมป์ครั้งที่ 1, 19 มิถุนายน 2552 ชนะคะแนน โจนาธาน ซิมาโมร่า (อินโดนีเซีย) ที่ สมาคมชาวปักษ์ใต้ แขวงทวีวัฒนา เขตทวีวัฒนา กรุงเทพมหานคร
** ป้องกันแชมป์ครั้งที่ 2, 7 สิงหาคม 2552 ชนะคะแนน อัฟริซัล ค็อตโต้ (อินโดนีเซีย) ที่ โรงแรม 13 เหรียญ ทาวเวอร์ รัชดา ซอยรัชดาภิเษก 18 (ซอยลัดดาวัลย์) ถนนรัชดาภิเษก แขวงห้วยขวาง เขตห้วยขวาง กรุงเทพมหานคร
** ป้องกันแชมป์ครั้งที่ 3, 4 พฤศจิกายน 2552 ชนะน็อค ยก 3 รอย มานิฮูรุค (อินโดนีเซีย) ที่ โรงเรียนรัตนโกสินทร์สมโภชลาดกระบัง แขวงคลองสองต้นนุ่น เขตลาดกระบัง กรุงเทพมหานคร
** ป้องกันแชมป์ครั้งที่ 4, 31 ธันวาคม 2552 ชนะคะแนน ไมค์ ทุมบากา () ที่ เทศบาลตำบลบ้านหมอ ต.บ้านหมอ อ.บ้านหมอ จ.สระบุรี
** ป้องกันแชมป์ครั้งที่ 5, 19 กุมภาพันธ์ 2553 ชนะน็อค ยก 4 ร็อคกี้ อลาฟอลาฟ (อินโดนีเซีย) ที่ มหาวิทยาลัยปทุมธานี ต.บ้านกลาง อ.เมืองปทุมธานี จ.ปทุมธานี
** ป้องกันแชมป์ครั้งที่ 6, 26 มีนาคม 2553 ชนะน็อค ยก 7 ไมค์ ทุมบากา (ฟิลิปปินส์) ที่ จ.อุตรดิตถ์
** ป้องกันแชมป์ครั้งที่ 7, 13 กรกฎาคม 2553 ชนะน็อค ยก 2 ฟาริด ซาฟุยลิน () ที่ สนามกีฬาจังหวัดระยอง
** เสียแชมป์ 20 กันยายน 2553 แพ้น็อค ยก 6 แดน นาซาริโน่ จูเนียร์ (ฟิลิปปินส์) ที่ เทศบาลตำบลผักไห่ ตำบลผักไห่ อำเภอผักไห่ จ.พระนครศรีอยุธยา
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์เวลเตอร์เวท เมื่อ 21 กรกฎาคม 2550 แพ้น็อค ยก 2 อิน ยองยูล () ที่ โรงแรมรามาดา พลาซ่า เจจู

## อ้างอิง
* สถิติการชก boxrec.com 
* บทสัมภาษณ์ กบฏคอบอล สู่อหังกา *คนมวย*...

หมวดหมู่:นักมวยสากลชาวไทยรุ่นเวลเตอร์เวท
หมวดหมู่:นักกีฬาจากกรุงเทพมหานคร
หมวดหมู่:แชมป์ PABA
หมวดหมู่:นักมวยสากลชาวไทยรุ่นซูเปอร์ไลท์เวท
หมวดหมู่:มุสลิมชาวไทย
หมวดหมู่:บุคคลจากวิทยาลัยทองสุข
หมวดหมู่:บุคคลจาก กศน.
หมวดหมู่:บุคคลจากโรงเรียนสาธิตมหาวิทยาลัยรามคำแหง
การประท้วง

thumb|right|250px|การประท้วง
**การประท้วง** () เป็นการแสดงออกด้วยการกระทำ เพื่อแสดงให้เห็นว่าคัดค้าน หรือ ไม่เห็นด้วย มีหลากหลายวิธี เช่น การอดข้าวประท้วง การเดินประท้วง ซึ่งส่วนใหญ่เป็นการแสดงออกทางสังคมและการเมือง การประท้วงที่ใช้ความรุนแรงก่อให้เกิดความวุ่นวายจะกลายเป็นการจลาจล

## รูปแบบ

รูปแบบของการประท้วงทำได้ทั้งทางตรงและทางอ้อม จัดรูปแบบได้ดังนี้ 

* **การประท้วงในที่สาธารณะ**
** การเดินประท้วง (protest march) โดยผู้ประท้วงเดินในที่สาธาณะและชูป้ายแสดงความคิดต่าง ๆ
** การจัดกลุ่มประท้วง เป็นการรวมกลุ่มเป็นจุด ๆ เช่น การประท้วงหน้าโรงงาน
** การประท้วงบนถนน (street protest) ผู้ประท้วงใช้ถนนเป็นสถานที่เพื่อแสดงความเห็นให้แก่ผู้สัญจรไปมา
** การประท้วงด้วยการกีดขวาง (lock-downs) ผู้ประท้วงจะขัดขวางหรือกีดกันกิจกรรมของผู้ถูกประท้วงไม่ไห้ดำเนินงานต่อไปได้ รวมถึงการวางวัตถุสิ่งของเพื่อขัดขวางการสลายการชุมนุม
** การแกล้งตาย (die-ins) เป็นความแสดงการตายโดยแกล้งนอนเป็นศพ เพื่อให้ได้รับความสนใจ
** การแต่งเพลงประท้วง (protest song) โดยแต่งเพลงที่มีเนื้อหาในเรื่องที่เรียกร้อง ได้รับความนิยมในสังคมตะวันตก เช่นเพลงเรียกร้องเพื่อการปลดปล่อยทาส

* **การประท้วงด้วยการเขียน ** โดยมักจะเขียนเป็นจดหมายเรียกร้องและลงชื่อผู้เข้าร่วมประท้วงต่อท้าย

* **การประท้วงโดยการขัดขืน** หรือ **[[การดื้อแพ่ง]]** เช่น
** การนั่งกีดขวาง (sit-in)
** การใช้คนขวางทางสัญจร (Raasta roko)
** การเปลือยกายในที่สาธารณะ
** การอดข้าวประท้วง
** การเขียนข้อความบนกำแพง
** การส่งข่าวสารที่ถูกเซ็นเซอร์

* **การประท้วงด้วยการจัดค่าย ** เป็นการรวมกลุ่มผู้คัดค้านมาอยู่ร่วมกัน

* **การประท้วงด้วยความรุนแรง**
** การจลาจล
** การพลีชีพ
** การปฏิวัติ เป็นการจับอาวุธสู้กับฝ่ายรัฐบาล

* **การประท้วงทหาร**
** การปฏิเสธการเกณฑ์ทหาร
** การกีดขวางการลำเลียงอาวุธ

* **การประท้วงของผู้ใช้แรงงาน**
** การนัดหยุดงาน
** การนั่งประท้วงโดยไม่เข้างาน
** การผละงาน
** การขีดขวางไม่ให้เข้าทำงาน

* **การประท้วงของผู้บริโภค**
** การงดซื้อสินค้า
** การกระจายข่าวปัญหาของผลิตภัณฑ์
** การทำสินค้ามาทำลายในที่สาธารณะ

## อ้างอิง

หมวดหมู่:การเมือง
หมวดหมู่:การประท้วง
ดาวแปรแสงชนิดเซเฟอิด

**ดาวแปรแสงชนิดเซเฟอิด** (; ออกเสียงว่า *เซ-เฟ-อิด* หรือ *เซ-ฟีด*) เป็นดาวแปรแสงชนิดหนึ่งที่มีลักษณะเฉพาะเจาะจง เพราะมีความเกี่ยวพันอย่างแน่นแฟ้นระหว่างช่วงเวลาของการเปลี่ยนแปลงกับค่าความส่องสว่างสัมบูรณ์ ดาวต้นแบบที่มีชื่อเดียวกันและมีลักษณะการแปรแสงเช่นนี้ด้วยคือดาวเดลต้าเซเฟอัส () ซึ่งจอห์น กู้ดริค เป็นผู้ค้นพบคุณลักษณะการแปรแสงเมื่อปี พ.ศ. 2327 

ผลจากคุณลักษณะของดาว (ซึ่งเฮนเรียตตา สวอน เลียวิตต์ ค้นพบและระบุได้ใน พ.ศ. 2451 ต่อมาคิดค้นสมการคณิตศาสตร์ที่คำนวณได้อย่างแน่นอนในปี พ.ศ. 2455) ทำให้เราสามารถใช้ดาวแปรแสงเซเฟอิดเป็นดุจเทียนมาตรฐานที่ใช้ประเมินระยะห่างของดาราจักรหรือกระจุกดาวที่มันสังกัดอยู่ได้ ความสัมพันธ์ระหว่างช่วงเวลากับความส่องสว่างสัมบูรณ์สามารถคำนวณโดยละเอียดได้โดยอาศัยดาวเซเฟอิดที่อยู่ใกล้เคียง ทำให้การคำนวณระยะห่างด้วยวิธีนี้เป็นหนึ่งในวิธีที่แม่นยำที่สุดเท่าที่สามารถทำได้

## ดูเพิ่ม
* ค่าคงที่ฮับเบิล
* ดาวแปรแสงชนิดอาร์พิณ
* ดาวแปรแสงชนิดดับเบิลยูเวอร์จินิส

## อ้างอิง

## แหล่งข้อมูลอื่น
* ความสว่างและความเร็วแนวเล็งของดาวแปรแสงเซเฟอิด

หมวดหมู่:ดาวแปรแสง
หมวดหมู่:เทียนมาตรฐาน
บันไดระยะห่างของจักรวาล

thumb|300px|แผนภูมิบันไดระยะห่างของจักรวาล

**บันไดระยะห่างของจักรวาล** () เป็นกระบวนการต่อเนื่องที่นักดาราศาสตร์ใช้ในการบรรยายระยะห่างของวัตถุท้องฟ้า การวัดระยะทางโดยตรงที่แท้จริงของเทหวัตถุหนึ่ง ๆ จะทำได้ก็ต่อเมื่อวัตถุนั้นอยู่ "ใกล้" กับโลกพอที่จะทำได้เท่านั้น (คือระยะไม่เกินหนึ่งพันพาร์เซก) ดังนั้นเทคนิคในการอธิบายถึงระยะห่างของวัตถุที่อยู่ไกลกว่านั้นจึงต้องใช้วิธีการหลากหลายโดยอาศัยความสัมพันธ์กับวัตถุใกล้เคียง กระบวนการต่าง ๆ เหล่านั้นจะอิงอยู่กับ **เทียนมาตรฐาน** ซึ่งหมายถึงวัตถุดาราศาสตร์ที่ทราบค่าความส่องสว่างสัมบูรณ์ที่แน่นอน

## การวัดระยะห่างโดยตรง
ที่ฐานล่างสุดของบันไดจะเป็นการวัดระยะห่างแบบพื้นฐานซึ่งเป็นการวัดระยะห่างโดยตรงโดยไม่ต้องใช้สมมุติฐานทางฟิสิกส์ใด ๆ มาช่วยเนื่องจากธรรมชาติของวัตถุที่ยังไม่แน่ชัด การวัดตำแหน่งที่แน่นอนของดาวฤกษ์เป็นส่วนหนึ่งของสาขาพื้นฐานในวิชามาตรดาราศาสตร์

### หน่วยดาราศาสตร์

การวัดระยะห่างโดยตรงกระทำได้โดยอิงกับระยะห่างมาตรฐานที่ทราบค่าแน่นอน คือระยะห่างจากโลกถึงดวงอาทิตย์ ซึ่งเรียกชื่อว่า หน่วยดาราศาสตร์ ในประวัติศาสตร์ การสังเกตการณ์การเคลื่อนที่ของดาวศุกร์เป็นสิ่งสำคัญในการระบุระยะหน่วยดาราศาสตร์ในช่วงครึ่งแรกของคริสต์ศตวรรษที่ 20 รวมไปถึงการสังเกตการณ์ดาวเคราะห์น้อยด้วย แต่ปัจจุบันเราสามารถระบุระยะหน่วยดาราศาสตร์ได้อย่างแม่นยำโดยใช้เครื่องมือวัดเรดาร์ของดาวศุกร์และดาวเคราะห์อื่นข้างเคียงร่วมกับดาวเคราะห์น้อย รวมถึงการติดตามสัญญาณจากยานอวกาศสำรวจดาวเคราะห์ที่ออกไปโคจรรอบดวงอาทิตย์ตลอดระยะต่าง ๆ ในระบบสุริยะ กฎของเคปเลอร์ช่วยให้เราทราบสัดส่วนแน่ชัดระหว่างขนาดวงโคจรของวัตถุต่าง ๆ ที่โคจรรอบดวงอาทิตย์ แต่ไม่อาจทราบระยะวงโคจรนั้น ๆ เอง เรดาร์ช่วยให้เราระบุตัวเลขได้เป็นหน่วยกิโลเมตรสำหรับระยะห่างระหว่างวงโคจร จากนั้นเมื่อนำมาคำนวณร่วมกับสัดส่วนขนาดวงโคจรก็ทำให้เราสามารถคำนวณระยะห่างวงโคจรของโลกได้อย่างถูกต้อง

### พารัลแลกซ์

ท้องฟ้าในเวลากลางคืนที่เต็มไปด้วยดาวฤกษ์ระยิบระยับอยู่มากมาย นักดาราศาสตร์ได้พบวิธีที่จะวัดระยะห่างของดาวฤกษ์เหล่านี้โดยวิธีการใช้ แพรัลแลกซ์ (Parallax)
 
แพรัลแลกซ์ คือการย้ายตำแหน่งปรากฏ ของวัตถุเมื่อผู้สังเกตอยู่ในตำแหน่งต่างกัน 
 
นักวิทยาศาสตร์ใช้ปรากฏการณ์แพรัลแลกซ์ในการวัดระยะทางของดาวฤกษ์ที่อยู่ใกล้เคียงกับเรา โดยการสังเกตดาวฤกษ์ดวงที่เราต้องการวัดระยะทางในวันที่โลกอยู่ด้านหนึ่งของดวงอาทิตย์ และสังเกตดาวฤกษ์ดวงนั้นอีกครั้งเมื่อโลกโคจรมาอยู่อีกด้านหนึ่งของดวงอาทิตย์ ในอีก 6 เดือนถัดไป นักดาราศาสตร์สามารถวัดได้ว่าดาวฤกษ์ดวงนั้นย้ายตำแหน่งปรากฏไปเท่าไรโดยเทียบกับดาวฤกษ์ที่อยู่เบื้องหลังซึ่งอยู่ห่างไกลเรามาก ยิ่งตำแหน่งปรากฏย้ายไปมากเท่าใด แสดงว่าดาวฤกษ์ดวงนั้นอยู่ใกล้เรามากเท่านั้น ในทางตรงกันข้ามถ้าตำแหน่งปรากฏของดาวฤกษ์แทบจะไม่มีการย้ายตำแหน่งเลยแสดงว่าดาวฤกษ์นั้นอยู่ไกลจากเรามาก 
 
เราไม่สามารถใช้วิธีแพรัลแลกซ์ในการวัดระยะห่างของดาวฤกษ์ที่มากกว่า 1,000 ปีแสง เพราะที่ระยะทางดังกล่าว การเปลี่ยนตำแหน่งของผู้สังเกตบนโลกจากด้านหนึ่งของดวงอาทิตย์ไปยังอีก ด้านหนึ่งของดวงอาทิตย์แทบจะมองไม่เห็นการย้ายตำแหน่งปรากฏของดาวฤกษ์นั้นเลย

## เทียนมาตรฐาน

## อ้างอิง

## แหล่งข้อมูลอื่น
* บทเรียนเริ่มต้นว่าด้วยระยะทาง จากมหาวิทยาลัยยูซีแอลเอ
* โครงการหลักของกล้องโทรทรรศน์อวกาศฮับเบิล ว่าด้วยบันไดระยะห่างของจักรวาล

หมวดหมู่:จักรวาลวิทยาเชิงกายภาพ
หมวดหมู่:เทียนมาตรฐาน
เปรม บุษราคัมวงษ์

**เปรม บุษราคัมวงษ์** เกิดวันที่ 24 มีนาคม พ.ศ. 2524 เป็นนักธุรกิจ นักแสดงชาวไทย เป็น Marketing Director ของ Fairtex Sports Club & Hotel ที่พัทยา เขาเป็นลูกของ บรรจง บุษราคัมวงษ์ ผู้เป็นเจ้าของธุรกิจส่งออกเสื้อผ้า, อุปกรณ์กีฬา, ค่ายมวยแฟร์เท็กซ์, ฟิตเนส และโปรโมเตอร์สนามมวยเวทีลุมพินี กับ ศิริพรรณ บุษราคัมวงษ์ โดยเป็นลูกชายคนเดียวในพี่น้อง 4 คน (เป็นคนที่ 3) จบการศึกษาจากคณะบริหารธุรกิจ มหาวิทยาลัยอัสสัมชัญ (เอแบค) ปัจุบันเป็นเจ้าของค่ายมวยแฟร์เท็กซ์

## ชีวิตส่วนตัว
เปรมยังเคยเป็นอดีตคู่หมั้นของนักร้อง ทาทา ยัง หลังจากเลิกรากับเธอแล้ว ก็มีผลงานเดินแบบและออกงานต่างๆ 
ปัจจุบันหลังจากคบหาดูใจกับ  "แคโรไลน์" แฟนสาวชาวเกาหลีมานานกว่า 3 ปี ก็ได้สมรสกันแล้ว เมื่อวันที่  14 พฤศจิกายน ปี พ.ศ. 2558 ที่โรงแรมพลาซ่า แอทธินี
หลังแต่งงานกันแล้ว ภรรยาได้ให้กำเนิดลูกคนแรก เป็นลูกสาว เมื่อวันที่ 31 สิงหาคม พ.ศ. 2559 ที่โรงพยาบาลสมิติเวช ศรีราชา โดยทั้งคู่ได้ตั้งชื่อลูกสาวว่า น้องโคลเอ้ และลูกคนที่สอง เป็นลูกชาย ที่ชื่อว่า น้อง มาร์คัส เกิดเมื่อวันที่ 26 พฤษภาคม พ.ศ. 2562 

## ผลงาน
### ภาพยนตร์
*ปี 2551 บีฟอร์ วาเลนไทน์ เป็นผลงานภาพยนตร์เรื่องแรก
*ปี 2555 ภ.คิวแมน เกษตรกรไทยหัวใจหล่อมาก  
*ปี 2555 ภ.bankok revevge หนังแอ็คชั่นศิลปะการต่อสู้แบบไทย

### รายการโทรทัศน์
*เปรมเข้าแข่งขัน รายการซูเปอร์สตาร์ ที่สุดแห่งดาว ในฤดูกาลที่ 2

### ละคร
*ระบำดวงดาว รับบท พีท คู่กับ แอริณ ยุกตะทัต (สถานีโทรทัศน์ไทยทีวีสี ช่อง 3 / พ.ศ. 2553)

## ผู้จัดรายการ
* Lumpinee Fairtex Fight ณ สนามมวยเวทีลุมพินี (พ.ศ. 2565)

## ผลงานทางออนไลน์
* Facebook:Fairtex Fight Promotion
* YouTube:Fairtex Training Center

## อ้างอิง

หมวดหมู่:บุคคลจากคณะบริหารธุรกิจ มหาวิทยาลัยอัสสัมชัญ
หมวดหมู่:นักธุรกิจชาวไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:นายแบบไทย
หมวดหมู่:ผู้ฝึกสอนมวยไทย
หมวดหมู่:โปรโมเตอร์มวยไทย
หมวดหมู่:โปรโมเตอร์มวยชาวไทย
หมวดหมู่:บุคคลในวงการมวยไทย
หมวดหมู่:ยูทูบเบอร์ชาวไทย
จอห์น ดูอี

thumb|right|250px|แสตมป์ของสหรัฐอเมริการูปจอห์น ดูอี

**จอห์น ดูอี** (; 20 ตุลาคม ค.ศ. 1859 — 1 มิถุนายน ค.ศ. 1952) เป็นนักปรัชญา นักจิตวิทยา และนักปฏิรูปการศึกษาชาวอเมริกัน สำเร็จการศึกษาระดับปริญญาตรีจากมหาวิทยาลัยเวอร์มอนต์ ในปี ค.ศ. 1879 หลังจากนั้นใช้เวลาว่างช่วงสั้น ๆ เป็นอาจารย์สอนพิเศษที่โรงเรียนมัธยมแห่งหนึ่ง ก่อนจะกลับมาศึกษาต่อจนจบปริญญาเอกที่มหาวิทยาลัยจอนส์ฮอปกินส์ในปี ค.ศ. 1884

ดูอีเคยดำรงตำแหน่งคณบดีคณะวิชาปรัชญา จิตวิทยา และการสอน ของมหาวิทยาลัยชิคาโก เขามีบทบาทสำคัญในการบุกเบิกแนวคิดและวิธีการสอนแบบใหม่ๆ ทั้งยังได้สร้างโรงเรียนสาธิตขึ้นเพื่อใช้สำหรับทดสอบพัฒนาและวิเคราะห์ทฤษฎีเกี่ยวกับการเรียนการสอนและที่สำคัญ ยังถือได้ว่าเขาเป็นนักปรัชญาทางการศึกษาแนวหน้าของโลก โดยมีปรัชญามากมายซึ่งเกี่ยวข้องกับการศึกษาที่แตกแขนงออกไปอย่างมากมาย

หมวดหมู่:นักปรัชญาชาวอเมริกัน
หมวดหมู่:นักจิตวิทยาชาวอเมริกัน
หมวดหมู่:บุคคลจากมหาวิทยาลัยจอนส์ ฮอปคินส์
หมวดหมู่:บุคคลจากมหาวิทยาลัยชิคาโก
โคลัมบัส (รัฐโอไฮโอ)

**โคลัมบัส** () เป็นเมืองหลวงและเมืองที่ประชากรมากที่สุดของรัฐโอไฮโอ ตั้งอยู่ในเคาน์ตี้แฟรงคลิน อย่างไรก็ตามตัวเมืองได้ขยายเข้าไปในส่วนหนึ่งของเคาน์ตี้แฟร์ฟิลด์และเดลาแวร์ ชื่อของเมืองได้มาจากชื่อของคริสโตเฟอร์ โคลัมบัส ก่อตั้งในปี พ.ศ. 2355 เศรษฐกิจหลักได้แก่ การศึกษา, ประกันภัย, สถานพยาบาล, ค้าปลีก, และเทคโนโลยี

โคลัมบัสอยู่ในอันดับที่ 14 ของเมืองในสหรัฐอเมริกาตามจำนวนประชากร ซึ่งมีทั้งสิ้น 787,033 คนจากการสำมะโนในปี พ.ศ. 2553  และเป็นอันดับที่ 4 เมืองหลวงของรัฐที่มีประชากรมากที่สุดในสหรัฐอเมริกา

## อ้างอิง

## บรรณานุกรม
*

## แหล่งข้อมูลอื่น
* เว็บไซต์ทางการของเมือง 
* Experience Columbus สำนักงานจัดการประชุมและผู้มาเยือน
* My Columbus: Rediscover "The Discovery City" 
* ประวัติศาสตร์เมืองจากโพสต์การ์ด

หมวดหมู่:เมืองหลวงของรัฐในสหรัฐ
หมวดหมู่:เมืองในรัฐโอไฮโอ
หมวดหมู่:คริสโตเฟอร์ โคลัมบัส
หม่อมเจ้าฉวีวาด ปราโมช

**หม่อมเจ้าฉวีวาด ปราโมช** เป็นพระธิดาในพระเจ้าบรมวงศ์เธอ กรมขุนวรจักรธรานุภาพ ประสูติแต่หม่อมราชวงศ์ดวงใจ ปราโมช (พระนัดดาในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์) เมื่อราวปี พ.ศ. 2397 - 2399 เมื่อเจริญวัยทรงหมั้นหมายกับพระเจ้าบรมวงศ์เธอ กรมหลวงพิชิตปรีชากร พระราชโอรสในพระบาทสมเด็จพระจอมเกล้าเจ้าอยู่หัว แต่ทรงทราบภายหลังว่าพระเจ้าบรมวงศ์เธอ กรมหลวงพิชิตปรีชากรมีหม่อมอยู่ในวังแล้วหนึ่งคน คือ หม่อมสุ่น คัคณางค์ ณ อยุธยา ด้วยมีดำริก้าวหน้า หม่อมเจ้าฉวีวาดจึงไม่ทรงยินยอม ทรงบังคับให้พระเจ้าบรมวงศ์เธอ กรมหลวงพิชิตปรีชากร พระคู่หมั้น เลิกรากับหม่อมสุ่น แต่พระเจ้าบรมวงศ์เธอ กรมหลวงพิชิตปรีชากร ไม่ยินยอม นอกจากหม่อมเจ้าฉวีวาดไม่ยินยอมด้วยแล้ว ยังแสดงพระอาการเอาแต่ทัยผิดวิสัยกุลสตรีในสมัยนั้น คือโยนของหมั้นทิ้งทางพระบัญชรตำหนักเรี่ยราดกับพื้น จนพระเจ้าบรมวงศ์เธอ กรมหลวงพิชิตปรีชากร ต้องให้มหาดเล็กมาเก็บคืนไป

หม่อมเจ้าฉวีวาด เสกสมรสกับพระเจ้าราชวรวงศ์เธอ กรมหมื่นวรวัฒน์สุภากร พระราชโอรสในพระบาทสมเด็จพระปิ่นเกล้าเจ้าอยู่หัว และสนิทสนมกับครอบครัวของโทมัส น็อกซ์ กงสุลประเทศอังกฤษ ในเวลาต่อมาหม่อมเจ้าฉวีวาดพัวพันกับความขัดแย้งระหว่างวังหลวงและวังหน้า โดยในวันรุ่งขึ้นหลังเหตุระเบิดที่ตึกดินในวังหลวง หม่อมเจ้าฉวีวาดว่าจ้างเรือสำเภาในการขนสมบัติและผู้ติดตามหนีไปยังประเทศกัมพูชา พร้อมคณะละครของเจ้าจอมมารดาอัมพา ในรัชกาลที่ 2 ซึ่งถือเป็นคณะละครที่มีชื่อเสียงที่สุดในราชสำนักสยาม จนเรือถึงราชสำนักกัมพูชา ซึ่งได้รับการตอบรับอย่างดีจากพระบาทสมเด็จพระนโรดม บรมรามเทวาวตาร (พระนามเดิม คือ นักองค์ราชาวดี) ด้วยความพอพระทัยในหม่อมเจ้าฉวีวาดและคณะละคร โรงละครโรงใหญ่ของเจ้าจอมมารดาอำภา จึงได้กลายเป็นต้นแบบของละครของประเทศกัมพูชาในปัจจุบัน

ครั้นเวลาล่วงเลยไป หม่อมเจ้าฉวีวาด เสด็จนิวัติสยาม ในรัชสมัยพระบาทสมเด็จพระมงกุฎเกล้าเจ้าอยู่หัว ผนวชเป็นชีและใช้ชนม์ชีพอย่างสงบ กระทั่งถึงชีพิตักษัยเมื่อชันษาราว 80 ปี

หม่อมราชวงศ์คึกฤทธิ์ ปราโมช กล่าวอ้างในหนังสือ "โครงกระดูกในตู้" ว่าพระบาทสมเด็จพระนโรดม พรหมบริรักษ์โปรดสถาปนาหม่อมเจ้าฉวีวาด ปราโมช เป็นพระชายา มีพระอิสริยยศเป็นพระราชเทวี มีพระราชโอรสพระองค์หนึ่งคือ พระองค์เจ้านโรดม พานคุลี 
จึงมีการกล่าวถึง "โครงกระดูกในตู้" ว่าให้ข้อมูลเกี่ยวกับหม่อมเจ้าฉวีวาดผิดจากข้อเท็จจริงทั้งในเว็บพันทิป และเรือนไทย โดยได้ให้ข้อมูลว่าหม่อมเจ้าฉวีวาดมิได้เสกสมรสกับพระบาทสมเด็จพระนโรดม บรมรามเทวาวตาร และไม่มีความเกี่ยวข้องกับวิกฤตวังหน้า แท้จริงแล้วหม่อมเจ้าฉวีวาด ปราโมชได้สมรสกับสามัญชนกัมพูชา 5 คน มีบุตรชายเพียงคนเดียวคือ นุด หรือ นุศ

## อ้างอิง

หมวดหมู่:บุคคลที่ยังไม่ทราบปีที่เกิด
หมวดหมู่:บุคคลที่ยังไม่ทราบปีที่เสียชีวิต
หมวดหมู่:หม่อมเจ้าหญิง
หมวดหมู่:ราชสกุลปราโมช
หมวดหมู่:แม่ชี
หมวดหมู่:ชาวไทยในประเทศกัมพูชา
โคลัมบัส

**โคลัมบัส** () อาจหมายถึง
* บุคคล
** คริสโตเฟอร์ โคลัมบัส ผู้ค้นพบทวีปอเมริกา
** บาร์โทโลมิว โคลัมบัส น้องชายของคริสโตเฟอร์ โคลัมบัส
** คริส โคลัมบัส ผู้กำกับภาพยนตร์ชาวอเมริกัน
** สกอตต์ โคลัมบัส นักดนตรีและมือกลองวงแมโนวอร์
** โคลัมบัส ชอร์ต นักร้องนักแสดงและ choreographer ชาวอเมริกัน
* สถานที่ในสหรัฐอเมริกา
** โคลัมบัส (รัฐจอร์เจีย)
** โคลัมบัส (รัฐอิลลินอยส์)
** โคลัมบัส (รัฐอินดีแอนา)
** โคลัมบัส (รัฐแคนซัส)
** โคลัมบัส (รัฐเคนทักกี)
** โคลัมบัส (รัฐมินนิโซตา)
** โคลัมบัส (รัฐมิสซิสซิปปี)
** โคลัมบัส (รัฐมอนแทนา)
** โคลัมบัส (รัฐเนแบรสกา)
** โคลัมบัส (รัฐนิวเจอร์ซีย์)
** โคลัมบัส (รัฐนิวเม็กซิโก) 
** โคลัมบัส (รัฐนิวยอร์ก)
** โคลัมบัส (รัฐนอร์ทแคโรไลนา)
** โคลัมบัส (รัฐนอร์ทดาโคตา)
** โคลัมบัส (รัฐโอไฮโอ)
** โคลัมบัส (รัฐเท็กซัส)
** โคลัมบัส (รัฐวิสคอนซิน)
** โคลัมบัส (เมืองเล็กในรัฐวิสคอนซิน)
** เทศมณฑลโคลัมบัส รัฐนอร์ทแคโรไลนา
** ฐานทัพอากาศโคลัมบัส
** ถนนโคลัมบัส (แมนแฮตตัน)
** ถนนโคลัมบัส (ซานฟรานซิสโก)

## ดูเพิ่ม
* โคลัมเบีย
มิลวอกี

**มิลวอกี** (อังกฤษ : Milwaukee) เป็นเมืองที่ใหญ่ที่สุดในรัฐวิสคอนซิน และอันดับที่ 22 ของเมืองในสหรัฐอเมริกาตามจำนวนประชากร. อยู่ในเคาน์ตี้มิลวอกี ตัวเมืองในอยู่ริมทะเลสาบมิชิแกนทางทิศตะวันตกเฉียงใต้ ในปี พ.ศ. 2549 มิลวอกีมีประชากรราว 602,782 คน.

## เมืองพี่น้อง
มิลวอกีมีเมืองพี่น้องทั้งสิ้น 8 เมือง ซึ่งกำหนดโดย Sister Cities International, Inc (SCI)
*  **[[Galway]]**, สาธารณรัฐไอร์แลนด์
*  **[[Nuevitas]]**, คิวบา
*  **[[ชเวเริน]]**, เยอรมนี
*  **[[Morogoro]]**, แทนซาเนีย
*  **[[Tiberias]]**, อิสราเอล
*  **[[Białystok]]**, โปแลนด์
*  **[[อูมสค์]]**, รัสเซีย
*  **[[Carora]]**, เวเนซุเอลา

## อ้างอิง

## แหล่งข้อมูลอื่น

* เว็บไซต์เมืองมิลวอกี 

หมวดหมู่:เมืองในรัฐวิสคอนซิน
การผ่าตัดแบบบาทิสตา

**การผ่าตัดแบบบาทิสตา** () เป็นการผ่าตัดหัวใจอย่างหนึ่งที่มีความเสี่ยงสูงมาก โอกาสรอดชีวิตมีน้อย เพราะเป็นการผ่าตัดที่ยากมาก และยังเป็นเทคนิคที่อยู่ในระหว่างการวิจัยอยู่ คือเป็นการผ่าตัดรักษาโรคกล้ามเนื้อหัวใจขยายเพื่อเอาชิ้นเนื้อหัวใจส่วนที่ผิดปกติในหัวใจออกไป และทำให้หัวใจกลับมามีขนาดเป็นปกติเหมือนเดิม ซึ่งการหาส่วนที่ผิดปกตินั้นอาจจะเกิดจากการติดเชื้อและเป็นกล้ามเนื้อหัวใจส่วนที่ตายแล้ว หมอที่ผ่าตัด จะต้องมีสัมผัสที่ดีเยี่ยม (เพราะจะใช้นิ้วสัมผัสเนื้อตรงหัวใจเพื่อตรวจหาสิ่งผิดปกติแล้วเริ่มการผ่า) และต้องระวังด้วยว่า เส้นเลือดหัวใจของผู้ป่วยมีการอุดตันหรือไม่ เพราะถ้าหากผ่าตัดแล้วเส้นเลือดหัวใจแตก ผู้ป่วยอาจจะเสียชีวิต ดังนั้น ต้องมีการทำบายพาสด้วย (ในบางกรณี) นอกจากนี้ ยังมีการผ่าบาทิสตาอีกแบบหนึ่ง ซึ่งในกรณีนี้ คุณหมอผู้ผ่าตัด อาจจะไม่พบความผิดปกติใดๆในกล้ามเนื้อหัวใจ ซึ่งการผ่าตัดอีกแบบนี้ จะเป็นการกรีดกล้ามเนื้อหัวใจออก แล้วดึงกล้ามเนื้อหัวใจอีกด้านมาเย็บซ้อนกัน ซึ่งจะทำให้หัวใจมีขนาดเล็กลงเป็นปกติได้ (แต่วิธีนี้ โอกาสที่จะสำเร็จยิ่งมีน้อยมากๆ) ซึ่งก่อนการผ่า จะต้องรอให้ร่างกายผู้ป่วย มีความพร้อมเต็มที่ และจะต้องอาศัยฝีมือการทำงาน ของทีมแพทย์ผู้ผ่าตัดด้วย

## แหล่งข้อมูลอื่น
* The Batista Operation 

หมวดหมู่:การแพทย์ทางเลือก

หมวดหมู่:ศัลยกรรมหัวใจ
ซูเปอร์คอมพิวเตอร์

[thumb|[ไอบีเอ็ม โรดรันเนอร์ - **ซูเปอร์คอมพิวเตอร์** ที่เร็วที่สุดในโลกผลิตโดยไอบีเอ็ม และสถาบันวิจัยแห่งชาติลอสอะลาโมส (2551) ]]

**ซูเปอร์คอมพิวเตอร์** (Supercomputer) เป็นคอมพิวเตอร์ที่มีความสามารถสูงที่สุดในกลุ่มมีขนาดใหญ่ ซูเปอร์คอมพิวเตอร์ สามารถประมวลผลข้อมูลในปริมาณมากรวมถึงการประมวลผลงานที่มีรูปแบบอันซับซ้อน มีความรวดเร็วในการคำนวณได้มากกว่าหนึ่งล้านล้านต่อวินาที ( 1 Trillion calculations per second ) ภายในซูเปอร์คอมพิวเตอร์ สามารถรองรับโปรเซสเซอร์ได้มากกว่า 100 ตัว หน่วยวัดความเร็วของคอมพิวเตอร์นี้คือ หน่วยจิกะฟลอบ (Gigaflop) 

ซูเปอร์คอมพิวเตอร์ เป็นเครื่องคอมพิวเตอร์ที่เหมาะกับงานคำนวณที่ต้องมีการคำนวณตัวเลขจำนวนหลายล้านตัวภายในเวลาอันรวดเร็ว เช่น งานพยากรณ์อากาศ ที่ต้องนำข้อมูลต่าง ๆ เกี่ยวกับอากาศทั้งระดับภาคพื้นดิน และระดับชึ้นบรรยากาศเพื่อดูการเคลื่อนไหวและการเปลี่ยนแปลงของอากาศ งานนี้จำเป็นต้องใช้เครื่องคอมพิวเตอร์ที่มีสมรรถนะสูงมาก นอกจากนี้มีงานอีกเป็นจำนวนมากที่ต้องใช้ซูปเปอร์คอมพิวเตอร์ซึ่งมีความเร็วสูง เช่น งานการวิจัยนิวเคลียร์ งานควบคุมทางอวกาศ งานประมวลผลภาพทางการแพทย์ ด้านการทหาร วิศวกรรมเคมีภัณฑ์ปิโตรเลียม เช่น การสร้างโมเดลที่สามารถประมวลผลด้านความซับซ้อนสูงในการจำลองการประมวลผลต่างๆ รวมทั่วใช้วิจัยพันธุกรรมในมนุษย์หรือโครงสร้างดีเอ็นเอ ซึ่งมีมากกว่า 80,000 ถึง 100,000 ยีนในร่างกายของมนุษย์ งานด้านวิทยาศาสตร์ โดยเฉพาะทางด้านเคมี เภสัชวิทยา และงานด้านวิศวกรรมการออกแบบ และเนื่องจากราคาของซูปเปอร์คอมพิวเตอร์สูงมาก จึงมักมีการใช้งานเฉพาะด้านเท่านั้น หน่วยงานที่มีกำลังความสามารถในการนำไปใช้เพื่องานวิจัย ก็คือหน่วยงานขององค์การรัฐบาล ธุรกิจที่มีขนาดใหญ่มากและมหาวิทยาลัย

## อ้างอิง

หมวดหมู่:การประมวลผลพร้อมกัน
หมวดหมู่:ซูเปอร์คอมพิวเตอร์
ปราณี สังขะตะวรรธน์

**รองศาสตราจารย์ ปราณี สังขะตะวรรธน์** เป็นอดีตอธิการบดีมหาวิทยาลัยสุโขทัยธรรมาธิราช เป็นอธิการบดีหญิงคนแรกของ มสธ. และเคยปฏิบัติหน้าที่รักษาการอธิการบดี ในปี 2563-2564

## การศึกษา
รองศาสตราจารย์ ดร.ปราณี สังขะตะวรรธน์ หรือ รศ.ดร.ปราณี สังขะตะวรรธน์ สำเร็จการศึกษาปริญญาตรี ครุศาสตร์บัณฑิต จาก จุฬาลงกรณ์มหาวิทยาลัย ปริญญาโท M.S. และ Ed.S. สาขาการมัธยมศึกษา และระดับปริญญาเอก สาขาหลักสูตรและการสอน จาก Kansas State University 

## ประสบการณ์การทำงาน
รศ.ดร.ปราณี สังขะตะวรรธน์ เริ่มทำงานในตำแหน่งอาจารย์ สังกัดสาขาวิชาศึกษาศาสตร์ มหาวิทยาลัยสุโขทัยธรรมาธิราช เมื่อปี พ.ศ. 2531  ได้รับตำแหน่งผู้ช่วยอธิการบดี ในปี พ.ศ. 2548 ตำแหน่งรองอธิการบดีฝ่ายวิชาการ ในปี พ.ศ. 2550 และเป็นอธิการบดี คนที่ 5 ของมหาวิทยาลัยในปี พ.ศ. 2551  ต่อมาในปี 2563 เธอได้รับแต่งตั้งให้เป็นผู้รักษาการอธิการบดีมหาวิทยาลัยสุโขทัยธรรมาธิราช จนถึงปี 2564

## เครื่องราชอิสริยาภรณ์

## อ้างอิง

## ดูเพิ่ม
* รายนามอธิการบดีมหาวิทยาลัยสุโขทัยธรรมาธิราช

หมวดหมู่:ข้าราชการพลเรือนชาวไทย
หมวดหมู่:อาจารย์คณะครุศาสตร์ - ศึกษาศาสตร์
หมวดหมู่:รองศาสตราจารย์
หมวดหมู่:อธิการบดีมหาวิทยาลัยสุโขทัยธรรมาธิราช
หมวดหมู่:บุคคลจากสาขาวิชาศึกษาศาสตร์ มหาวิทยาลัยสุโขทัยธรรมาธิราช
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ร็อคแมน 4 ผู้ทะเยอทะยานคนใหม่!!

**ร็อคแมน 4 ผู้ทะเยอทะยานคนใหม่!!** () หรือ **เมก้าแมน 4** (Mega Man 4) เป็นเกมจากร็อคแมนลำดับที่ 4 และเป็นเกมในแฟมิคอมออกวางจำหน่ายในวันที่ 6 ธันวาคม ค.ศ. 1991

## เนื้อเรื่อง
ในปี ค.ศ. 20xx หลังจากการต่อสู้ของดร.ไวลี่ทำให้โลกสงบสุขและทุกคนคิดว่าดร.ไวลี่ตายไปแล้วแต่แล้วมีหุ่นยนต์ปริศนาทำลายเมืองซึ่งหุ่นยนต์นั้นเป็นของดร.โคแซค ร็อคแมนจึงอยู่เฉยไม่ได้จึงต้องต่อสู้กับหุ่นยนต์ของดร.โคแซคให้จนได้

## ตัวละคร
:**ร็อคแมน**
:**ดร.โทมัส ไรท์**
:**โรลล์**
:**รัช**
:**เอ็ดดี้**
:**ดร.โคแซค**
:**คารินก้า**
:**บลูส์**

## ตัวละครบอส
:**สกัลแมน** (Skull Man)
:**ริงแมน** (Ring Man)
:**โท๊ดแมน** (Toad Man)
:**ดริลแมน** (Drill Man)
:**ดัสท์แมน** (Dust Man)
:**ฟาโรห์แมน** (Pharaoh Man)
:**ไบรท์แมน** (Bright Man)
:**ไดรฟ์แมน** (Driveman)

## อาวุธ
### อาวุธที่ได้จากบอส

### อุปกรณ์เสริม

## ร็อคแมนคอมพลีทเวิร์ค
thumb|ภาพปกเกมร็อคแมน 4 ฉบับรีเมก สำหรับเครื่องเพลย์สเตชัน

## เกร็ดข้อมูล
* บอสดัสท์แมนผู้ออกแบบคือมุราดะ ยูสุเกะ เจ้าของผลงาน อายชีลด์ 21 ไอ้หนูไต้ฝุ่นมะกันบอล (เช่นเดียวกับคริสตัลแมนในภาค 5)

## อ้างอิง
* นิตยสารเกมแม็คออนไลน์ (สนพ.อนิเมทกรุ๊ป)
* นิตยสารเมก้า (สนพ.วิบูลย์กิจ)

## แหล่งข้อมูลอื่น
*Complete video from Mega Man 4 on archive.org
*Twin Galaxies Mega Man 4 Record

หมวดหมู่:ร็อคแมน (เกมชุดดั้งเดิม)
หมวดหมู่:เกมสำหรับแฟมิคอม
หมวดหมู่:เกมสำหรับเพลย์สเตชัน
หมวดหมู่:วิดีโอเกมที่มีฉากในสหภาพโซเวียต
หมวดหมู่:วิดีโอเกมซูเปอร์ฮีโร
ทะเลสาบมิชิแกน

**ทะเลสาบมิชิแกน** () เป็นทะเลสาบหนึ่งในหมู่ทะเลสาบทั้งห้า (เกรตเลกส์) ในทวีปอเมริกาเหนือ เป็นทะเลสาบเดียวที่อยู่ในเขตแดนของสหรัฐอเมริกา รัฐสำคัญโดยรอบได้แก่ รัฐวิสคอนซิน รัฐอิลลินอย รัฐอินดีแอนา และรัฐมิชิแกน มีขนาดใกล้เคียงกับประเทศโครเอเชีย โดยมีพื้นที่ประมาณ 58,000 ตารางกิโลเมตร ส่วนที่ลึกที่สุด 281 เมตร ความยาวชายฝั่ง 2,636 กิโลเมตร 

คำว่า "มิชิแกน" มาจากคำว่า "มิชิกามิ" ในภาษาโอจิบเว () ซึ่งแปลว่าแหล่งน้ำใหญ่ (great water)

## อ้างอิง

## อ่านเพิ่ม

* 
* 
* 
* 
* 
* 
* 
* 
* 
* 

## แหล่งข้อมูลอื่น
* 
* 
* EPA's Great Lakes Atlas
* สำรวจชายฝั่งทะเลสาบ 
* Michigan DNR map of Lake Michigan
* Official Michigan DNR Freshwater Fishing Regulations 
* Bathymetry of Lake Michigan
* 
* 
* 

### ประภาคาร
* Bibliography on Michigan lighthouses
* Interactive map of lighthouses in area (northern Lake Michigan)
* The Lighthouses of Lake Michigan (South)
* Terry Pepper on lighthouses of the western Great Lakes
* Clarke Historical Library, Wagner, John L. Beacons Shining in the Night . Central Michigan University. – Michigan lighthouse bibliography, chronology, history, and photographs 

หมวดหมู่:เกรตเลกส์
หมวดหมู่:แหล่งน้ำในรัฐวิสคอนซิน
หมวดหมู่:แหล่งน้ำในรัฐอิลลินอย
หมวดหมู่:ภูมิศาสตร์รัฐอินดีแอนา
มิชิแกน
ธงชาติสาธารณรัฐสังคมนิยมโซเวียตอาเซอร์ไบจาน

**ธงชาติ[[สาธารณรัฐสังคมนิยมโซเวียตอาเซอร์ไบจาน]]**  ธงพื้นสีแดงรูปสี่เหลี่ยมผืนผ้า กว้าง 1 ส่วน ยาว 2 ส่วน ที่มุมธงบนด้านคันธงมีรูปค้อนเคียวสีทองและดาวแดงขอบทอง ลักษณะอย่างธงชาติสหภาพโซเวียต แต่ที่ตอนล่างของธงนั้นมีแถบสีน้ำเงิน กว้าง 1 ใน 4 ของความกว้างธงทั้งหมด. แถบสีน้ำเงินบนธงหมายถึง ทะเลแคสเปียน และชาวเติร์กในอาเซอร์ไบจาน.

โดยธงผืนดังกล่าว ออกแบบโดยช่างเขียนชื่อ K.M.A. Kjazimzade (K.M.A. Kyazimzade ในฐานะผู้อำนวยการพิพิธภัณฑ์ศิลปะแห่งชาติอาเซอร์ไบจาน ประกาศใช้อย่างเป็นทางการเมื่อวันที่ 7 ธันวาคม พ.ศ. 2495 นับเป็นการเปลี่ยนแปลงแบบธงชาติมีขึ้นเป็นครั้งสุดท้าย โดยคำสั่งรัฐสภาโซเวียตอาเซอร์ไบจาน ดังปรากฏเนื้อความต่อไปนี้:

ต่อมาได้มีการแก้ไขรัฐธรรมนูญเมื่อวันที่ 18 สิงหาคม พ.ศ. 2496. แต่ไม่ได้กำหนดรายละเอียดของแบบค้อนเคียวบนธงเอาไว้. ตาอมาสภาสูงสุดโซเวียตอาเซอร์ไบจาน ได้รับรอง "ระเบียบข้อบังคับว่าด้วยการชัก ประดับธงชาติสาธารณรัฐสังคมนิยมโซเวียตอาเซอร์ไบจาน" เมื่อวันที่ 5 พฤษภาคม ค.ศ. 1956 เมื่อวันที่ 16 มีนาคม พ.ศ. 2524, รัฐสภาโซเวียตอาเซอร์ไบจาน ได้กำหนดรายละเอียดของแบบค้อนเคียวบนธงอย่างเป็นทางการ.

ส่วนที่ด้านหลังธงนั้นมีลักษณะคล้ายกับธงด้านหน้า แต่ไม่มีรูปค้อนเคียวและดาวแดง ธงนี้ได้ใช้มาจนถึงการล่มสลายของสหภาพโซเวียตในปี พ.ศ. 2434 จึงได้เปลี่ยนมาใช้ธงชาติแบบปัจจุบัน

## การออกแบบ
### แบบการสร้างธง

### โทนสี

## พัฒนาการ
เมื่ออาเซอร์ไบจานตกเป็นส่วนหนึ่งของสหภาพโซเวียต ภายใต้ชื่อสาธารณรัฐสังคมนิยมโซเวียตอาเซอร์ไบจานแล้ว ธงแดงรูปแบบต่างๆ ของสหภาพโซเวียตก็ได้มีการนำมาใช้เป็นธงชาติของอาเซอร์ไบจานในยุคนี้ ธงแดงของอาเซอร์ไบจานแบบแรกสุดมีขึ้นในปี พ.ศ. 2463 ลักษณะเป็นธงสีแดงมีรูปจันทร์เสี้ยวและดาวสีเหลืองที่มุมธงบนด้านคันธง  ต่อมาในปี พ.ศ. 2464 จึงเปลี่ยนธงใหม่เป็นธงแดงมีนามย่อประเทศ เขียนด้วยอักษรซีริลลิกว่า *ACCP* (เทียบอักษรโรมันคือ *SSRA*) ปรากฏที่มุมธงบนด้านคันธง เท่าที่ปรากฏบันทึกนั้น ธงในช่วงนี้มีอยู่ 2 รูปแบบ แบบหนึ่งนั้นมีอักษรซีริลลิกดังกล่าวบนช่องสี่เหลี่ยมสีเขียว ส่วนอีกแบบหนึ่งไม่มี  

ต่อมาใน พ.ศ. 2465 สหภาพโซเวียตได้จัดการปกครองให้ อาเซอร์ไบจาน จอร์เจีย และ อาร์มีเนีย รวมเข้าเป็นสหพันธรัฐชื่อ สหพันธ์สาธารณรัฐสังคมนิยมโซเวียตทรานส์คอเคซัส อาเซอร์ไบจานจึงใช้ธงของสหพันธรัฐดังกล่าวเป็นสัญลักษณ์ร่วมกับจอร์เจีย และ อาร์มีเนียจนถึง พ.ศ. 2480 ได้มีการยุบสหพันธรัฐสาธารณรัฐสังคมนิยมโซเวียตทรานส์คอเคเชีย อาเซอร์ไบจานจึงเป็นสาธารณรัฐปกครองตนเองของสหภาพโซเวียตอีกครั้ง ครั้งนี้ธงชาติมีลักษณะเป็นธงแดงมีอักษรโรมันย่อนามประเทศว่า *AzSSR* ภายใต้รูปค้อนเคียว ต่อมาในปี พ.ศ. 2482 จึงมีการแก้ไขอักษรย่อนามประเทศให้เป็นอักษรซีริลลิกข้อความ *АзССР* 

## ดูเพิ่ม
* ธงชาติสหภาพโซเวียต
* ธงชาติอาเซอร์ไบจาน
* ตราแผ่นดินของสาธารณรัฐสังคมนิยมโซเวียตอาเซอร์ไบจาน

## อ้างอิง
### เชิงอรรถ

### บรรณานุกรม

หมวดหมู่:ประวัติศาสตร์อาเซอร์ไบจาน
หมวดหมู่:ธงในสหภาพโซเวียต
หมวดหมู่:ธงชาติอาเซอร์ไบจาน
หมวดหมู่:ธงชาติในอดีต
ทะเลอารัล

**ทะเลอารัล** (; ; ; ) เป็นทะเลปิดที่อยู่ในเอเชียกลาง อยู่ระหว่างประเทศคาซัคสถานกับสาธารณรัฐการากัลปักสถานในประเทศอุซเบกิสถาน ปัจจุบันปริมาณน้ำในทะเลลดลงมากจนทะเลแยกออกเป็น 3 ส่วน ได้แก่ ทะเลอารัลเหนือ ทะเลอารัลใต้ส่วนตะวันออก และทะเลอารัลใต้ส่วนตะวันตก 

ครั้งหนึ่งทะเลอารัลเคยมีพื้นที่มากถึง 68,000 ตารางกิโลเมตร แต่เมื่อประมาณปี พ.ศ. 2503 ทะเลอารัลก็เล็กลงเรื่อย ๆ เพราะแม่น้ำอามูดาร์ยาและแม่น้ำซีร์ดาร์ยาที่ไหลเข้าสู่ทะเลโดนเปลี่ยนเส้นทางโดยโครงการชลประทานของสหภาพโซเวียต ในปี พ.ศ. 2547 พื้นที่ทะเลลดลงเหลือร้อยละ 25 ของขนาดเดิม และมีค่าความเค็มมากกว่าเดิมถึง 5 เท่า ซึ่งทำให้พืชและสัตว์ที่เคยอาศัยอยู่ตายเสียส่วนใหญ่ ในปี พ.ศ. 2550 พื้นที่ลดลงเหลือเพียงร้อยละ 10 ของขนาดเดิม แล้วทะเลอารัลก็แยกออกเป็นสามส่วน ซึ่งสองในสามนั้นเค็มเกินไปที่ปลาจะอาศัยอยู่ได้ อุตสาหกรรมการประมงที่เคยเฟื่องฟูได้ถูกทำลายลงไปแล้ว ส่วนเมืองประมงที่อยู่รอบ ๆ ชายฝั่งก็กลายสภาพเป็นสุสานเรือ ส่งผลให้เกิดปัญหาการว่างงานและปัญหาเศรษฐกิจตามมา

## ปัญหาสิ่งแวดล้อม
### ประวัติ
ใน พ.ศ. 2461 รัฐบาลโซเวียตมีโครงการเปลี่ยนเส้นทางของแม่น้ำสองสายซึ่งหล่อเลี้ยงทะเลอารัล ได้แก่แม่น้ำอามูดาร์ยา ทางตอนใต้ และแม่น้ำซีร์ดาร์ยา ทางตะวันออกเฉียงเหนือ เพื่อสร้างการชลประทานให้พื้นที่ทะเลทรายในการปลูกข้าว แตง ธัญพืช และฝ้าย ซึ่งเป็นส่วนหนึ่งของแผนการของสหภาพโซเวียตเพื่อส่งเสริมให้ฝ้าย หรือ*ทองคำสีขาว* กลายเป็นสินค้าส่งออกหลัก โครงการนี้ทำให้ประเทศอุซเบกิสถานกลายเป็นผู้ส่งออกฝ้ายที่ใหญ่ที่สุดประเทศหนึ่งของโลก

การก่อสร้างคลองชลประทานเริ่มขึ้นในช่วงทศวรรษที่ 2480 แต่คลองหลายสายถูกสร้างไม่ดี ทำให้สูญเสียน้ำจากการรั่วและระเหย มีการสูญเสียน้ำประมาณร้อยละ 30 ถึง 75 จากคลองคาราคัมซึ่งเป็นคลองที่ใหญ่ที่สุดในเอเชียกลาง ก่อนถึงปี 2500 น้ำประมาณ 20 ถึง 60 ลูกบาศก์กิโลเมตรไหลไปยังพื้นดินแทนที่จะไหลลงทะเล น้ำที่ไหลลงสู่ทะเลส่วนใหญ่ถูกเปลี่ยนเส้นทาง จนทำให้ทะเลอารัลเริ่มหดตัวในช่วงทศวรรษที่ 2500 ระหว่างปี 2504 ถึง 2513 ระดับน้ำทะเลลดลงเฉลี่ยปีละ 20 เซนติเมตร ในทศวรรษที่ 2510 ระดับเฉลี่ยเพิ่มขึ้นเป็น 50 ถึง 60 เซนติเมตรต่อปี และในทศวรรษที่ 2520 น้ำในทะเลยิ่งลดลงเร็วขึ้น ที่อัตราเฉลี่ย 80 ถึง 90 เซนติเมตรต่อปี การใช้น้ำเพื่อการชลประทานก็เพิ่มขึ้นต่อเนื่องเช่นกัน ปริมาณน้ำที่ถูกนำไปใช้จากแม่น้ำเพิ่มขึ้นเป็นสองเท่าระหว่างปี 2500 และ 2543 ในขณะที่ปริมาณการผลิตฝ้ายก็เพิ่มขึ้นเกือบสองเท่าในช่วงเวลาเดียวกัน อุตสาหกรรมประมงในทะเลอารัลต้องสูญหายไป ทั้งที่ในยุครุ่งเรืองเคยมีการจ้างงานกว่า 40,000 คน และจับปลาได้ถึงหนึ่งในหกของปลาทั้งหมดของสหภาพโซเวียต เช่นเดียวกับการจับหนูมัสแครตบริเวณปากแม่น้ำอามูดาร์ยาและซีร์ดาร์ยา ซึ่งเคยผลิตขนได้ถึง 500,000 ตัวต่อปี

การหดตัวของทะเลอารัลไม่ได้อยู่นอกเหนือความคาดหมายของโซเวียต ในปี พ.ศ. 2507 อเล็กซานดร์ อซาริน แห่งสถาบันไฮโดรโปรเจกต์ ชี้ให้เห็นว่าทะเลสาบนี้ต้องถูกทำลายลงโดยอธิบายว่า "มันเป็นส่วนหนึ่งของแผนห้าปีซึ่งอนุมัติโดยรัฐบาลแห่งสหภาพโซเวียต และโปลิตบูโร ไม่มีใครในตำแหน่งต่ำกว่ากล้าขัดแย้งแผนเหล่านี้แม้แต่คำเดียว ถึงแม้ว่ามันจะเกี่ยวข้องกับชะตาของทะเลอารัลก็ตาม"

## อ้างอิง

## แหล่งข้อมูล
*
*
*
*
* 
*
*
*
*Ryszard Kapuscinski, *Imperium*, Granta, 2019, 
*
*
*
*
*

## แหล่งข้อมูลอื่น

*Aral Sea Foundation
*Aral Sea from Space (time lapse)

หมวดหมู่:ทะเลสาบปิด
หมวดหมู่:ทะเลสาบน้ำเค็ม
หมวดหมู่:ทะเลสาบนานาชาติในทวีปเอเชีย
ทะเลสาบฮูรอน

**ทะเลสาบฮูรอน** หรือ **ทะเลสาบฮิวรอน** (; ) เป็นทะเลสาบหนึ่งในหมู่ทะเลสาบทั้งห้า (เกรตเลกส์) ในทวีปอเมริกาเหนือ เป็นพรมแดนธรรมชาติระหว่างรัฐมิชิแกนของสหรัฐอเมริกากับรัฐออนแทริโอของแคนาดา มีพื้นน้ำรวมทั้งสิ้น 59,600 ตารางกิโลเมตร ความลึกสุดที่ 230 เมตร ความลึกเฉลี่ย 59 เมตร ชายฝั่งยาว 6,156 กิโลเมตร 

## อ้างอิง

## แหล่งข้อมูลอื่น
*
* EPA's Great Lakes Atlas
* สายพันธุ์ปลาในทะเลสาบฮูอน 
* สำรวจชายฝั่งทะเลสาบ 
* Lake Huron Binational Partnership Action Plan
* ข้อมลทะเลสาบฮูรอน 
* Lake Huron GIS 
* Michigan DNR map of Lake Huron
;ประภาคาร
* Bibliography on Michigan lighthouses 
* Interacitvew map of lighthouses, Georgian Bay, Lake Huron 
* Interactive map of lighthouses in North and East Lake Huron 
* Interactive map of lighthouses in North and West Lake Huron 
* Terry Pepper on lighthouses of the Western Great Lakes 
* Wagner, John L., Beacons Shining in the Night, บรรณานุกรมประภาคารในมิชิแกน, ความเป็นมา, ประวัติศาสตร์, ภาพถ่าย,ห้องสมุดประวัติศาสตร์ Clarke, หอสมุดกลางมหาวิทยาลัยมิชิแกน

หมวดหมู่:เกรตเลกส์
ฮูรอน
ฮูรอน
ฮูรอน
หมวดหมู่:พรมแดนธรรมชาติแคนาดา–สหรัฐ
ตลาด.คอม

thumb|โลโก้ตลาดดอตคอม

**ตลาดดอตคอม** (TARAD.com) เป็นเว็บไซต์ที่ให้บริการด้านการค้าขายออนไลน์ เว็บแรก ๆ ของเมืองไทย เริ่มเปิดให้บริการครั้งแรกในปี พ.ศ. 2544

ตลาด.คอม เป็นเว็บไซต์ที่มีผู้เข้าชมจากประเทศไทยมากเป็นอันดับที่ 66 (19 กันยายน 2557) จากการจัดอันดับโดยอะเล็กซา

## ประวัติ
ตลาดดอตคอม เป็นเว็บไซต์การพาณิชย์อิเล็กทรอนิกส์ เว็บแรก ๆ ของเมืองไทย เริ่มเปิดให้บริการครั้งแรกในปี 2544 ก่อตั้งโดยกลุ่มเด็กวัยรุ่นกลุ่มหนึ่งในปี 2542 โดยเริ่มจาก ภาวุธ  พงษ์วิทยภานุ ชักชวน “ลภากร  หัสดิเสวี” เพื่อนมัธยม ที่ โรงเรียนมัธยมวัดเบญจมบพิตร และ “อาจินต์ ศุนาลัย” เพื่อนที่ คณะสถาปัตยกรรมศาสตร์ มหาวิทยาลัยรังสิต มาร่วมกันพัฒนาเว็บไซต์ ThaiSecondhand.com ที่เป็นเว็บไซต์ประกาศซื้อ-ขายสินค้า (Classifieds) โดยเป็นเว็บที่เกิดขึ้นมาในยุคของเว็บไซต์ในประเทศไทยเว็บแรก ๆ และเป็นช่วงที่วิกฤตเศรษฐกิจปี 2540 หลังจากเปิดให้บริการ ThaiSecondhand.com มาได้สักระยะ ก็เริ่มมาเปิดให้บริการเว็บไซต์ www.TARAD.com (ตลาดดอตคอม) ขึ้นเพื่อเป็นเว็บไซต์ ตลาดนัดของการซื้อขายเพิ่มเติมขึ้นมา ในปี 2544

ในปี 2544 ทางกลุ่มบริษัท โมโนเทคโนโลยี ได้เข้ามาร่วมลงทุนใน บริษัท ตลาด ดอตคอม ทำให้มีการขายธุรกิจจากกลุ่มคนทำงานกลุ่มเล็ก ๆ ได้มีการขยายเพิ่มทีมมากขึ้น และได้มีการขยายการพัฒนาเว็บไซต์ไปอีกหลายอย่าง ในปี 2551 ทางกลุ่มของ ภาวุธ ได้มีการซื้อหุ้นคืนจากกลุ่ม โมโน กลับมาทั้งหมด

ในปี 2549 ทาง ตลาด ดอตคอม ได้ขยายทีมขึ้นมาใหม่ ชื่อทีม ตลาดอีดียู (TARADedu.com) ขึ้นมาเพื่อเน้นการพัฒนาองค์ความรู้ด้าน การค้าขายออนไลน์ และ การตลาดอิเล็กทรอนิกส์ (E-Marketing) โดยออกหนังสือและเปิดหลักสูตรอบรมในองค์ความรู้ด้านนี้ขึ้นมา เป็นปีที่การตลาดอิเล็กทรอนิกส์ ในประเทศไทยเริ่มเป็นรู้จักมากขึ้นผ่านการผลักดันของทีมงานนี้

ในปี 2550 ตลาด ดอตคอม ได้ขยายการตลาดออกไปยังต่างจังหวัด โดยมีเปิดสาขาแห่งแรกขึ้นที่ จังหวัดเชียงใหม่ ทำให้เข้าถึงกลุ่มเป้าหมาย *ตลาด ดอตคอม สาขาเชียงใหม่* มีการจัดสัมนาให้ความรู้ การตลาดอิเล็กทรอนิกส์ ได้รับความสนใจจากผู้ประกอบการในเชียงใหม่และจังหวัดในภาคเหนือ  ได้ผลตอบรับจากท้องตลาดเป็นอย่างดี 

ในปี 2552 บริษัท Rakuten จากญี่ปุ่น ได้ประกาศความร่วมมือในการดำเนินธุรกิจกับ ตลาด ดอตคอม โดยเข้าซื้อหุ้นของตลาด ดอตคอม จำนวนร้อยละ 67 ซึ่งบริษัท Rakuten ได้วางแผนที่จะนำระบบบริหารจัดการที่ดีและรูปแบบการบริหารงานที่มีลักษณะ เฉพาะของบริษัทมาใช้กับตลาดดอตคอม อีกทั้งยังวางแผนที่จะขยายกิจการเว็บไซต์พาณิชย์อิเล็กทรอนิกส์ด้วยการเปิด ตัวรูปแบบการใช้งานและการบริการที่หลากหลายสำหรับคู่ค้าและผู้ใช้บริการ เริ่มตั้งแต่ต้นปี พ.ศ. 2553 นี้เป็นต้นไป อีกทั้งยังจะให้ประธานบริษัทและบุคลากรที่มีประสิทธิภาพเข้ามาช่วยเหลือการ ดำเนินงานในครั้งนี้ด้วย

ปัจจุบัน ตลาด ดอตคอม ได้มีการขยายบริการต่างๆ ออกไปมาก โดยเน้นที่การให้บริการด้าน การพาณิชย์อิเล็กทรอนิกส์ (E-Commerce) เป็นหลัก โดยมีเว็บไซต์ต่าง ๆ มากมาย เช่นบริการสร้างเว็บไซต์สำเร็จรูป, การชำระเงินออนไลน์, การอบรม-หนังสือด้านการค้าขายออนไลน์, การประมูลสินค้า เป็นต้น

ในปี 2559 Rakuten ได้ตัดสินใจขาย ตลาด. คอม เพื่อปรับยุทธศาสตร์ทางธุรกิจ

## อ้างอิง
http://premium.tarad.com/content/rakuten-เปิดตัวสู่ตลาดอีคอมเม  
* Rakuten เปิดตัวสู่ตลาดอีคอมเมิร์สในประเทศไทย ประกาศการดำเนินงานร่วมกันกับ ตลาดดอตคอม (TARAD.com) 
* ตลาดดอตคอมลุยธุรกิจครบวงจร
* คิดการใหญ่ 'ตลาด ดอตคอม' หวัง เป็นเจ้าพ่ออี-บิซิเนส 
* ตลาด ดอตคอม ทะลุ 80,000 ร้านค้า เสริมบริการพิเศษทำเว็บไซต์ให้ติดอันดับใน Google

หมวดหมู่:เว็บไซต์ในประเทศไทย
หมวดหมู่:การพาณิชย์อิเล็กทรอนิกส์